Τέσσερις τρόποι να βρείτε πόσο αξίζει ένα ξενοδοχείο!\nHotel Management, Αθλητικός Τουρισμός, Ξενοδοχεία\nHotel Management, Επιχειρήσεις, Τουρισμός, Φορολογικά-Οικονομικά\nΗ μεγάλη απόσταση μεταξύ των απαιτήσεων από την πλευρά του πωλητή και της προσφοράς του αγοραστή φρενάρει τις συμφωνίες στον κλάδο. Πώς μπορεί να βρεθεί η πραγματική αξία. Τα τελευταία χρόνια, δεν έχουν γίνει πολλές αγοραπωλησίες ξενοδοχείων στην Ελλάδα, παρά το γεγονός ότι εκατοντάδες ξενοδοχεία προσφέρονται προς πώληση. Ο λόγος είναι ότι υπάρχει συνήθως απόσταση […]\nΕντυπωσιακό χασάπικο, με 200 χορευτές στην Μύκονο…\nEvents, Mykonos, Εκδηλώσεις, Ελλάδα, Τουρισμός\nΕκδηλώσεις, Νεα, Τουρισμός\nΈνα υπέροχο χορευτικό θέαμα απόλαυσαν την Κυριακή των Βαΐων, όσοι βρέθηκαν στο παλιό λιμάνι της Μυκόνου. 200 χορευτές φορώντας ναυτικές τραγιάσκες χόρεψαν χασάπικους και άλλους παραδοσιακούς ελληνικούς χορούς, κηρύσσοντας την έναρξη της φετινής τουριστικής περιόδου, λίγες ημέρες πριν το Πάσχα.


Την εξαγγελία έκανε ο Αμερικανός πρόεδρος μέσω του λογαριασμού του στο Twitter σημειώνοντας: «Μόλις συγκεντρωθούν οι απαραίτητες πληροφορίες, θα επιτρέψω ως Πρόεδρος τη δημοσιοποίηση των απόρρητων αρχείων JFK».\nΟι θεωρίες συνωμοσίας που αφορούν τη δολοφονία του Κένεντι είναι πολλές και μετά την προβολή της ταινίας «JFK» του Όλιβερ Στόουν το 1991 και του ζωηρού δημοσίου διαλόγου που προκάλεσε, υπεγράφη το 1992 νόμος που επιβάλλει τη δημοσίευση όλων των ντοκουμέντων, διατηρώντας σφραγισμένα ένα μέρος αυτών μέχρι την τελική ημερομηνία της 26ης Οκτωβρίου 2017.\nΟ Τραμπ, όμως, παρότι δέχεται πιέσεις από τη CIA δήλωσε έτοιμος να δώσει όλες τις λεπτομέρειες της υπόθεσης στη δημοσιότητα. Εάν τα έγγραφα δεν αποκαλυφθούν μέχρι την Πέμπτη, τότε δεν θα αποκαλυφθούν ποτέ, αφού η απόφαση που πήρε το Κογκρέσο το 1992 έλεγε πως τα Εθνικά Αρχεία θα έπρεπε να δώσουν τα έγγραφα το αργότερο 25 χρόνια μετά, με την τελευταία ημερομηνία να είναι στις 26 Οκτωβρίου.\nΤον Ιούλιο αποκαλύφθηκαν και δημοσιεύτηκαν online χιλιάδες σχετικά έγγραφα, όμως οι ιστορικοί και οι ερευνητές περιμένουν με ανυπομονησία τα υπόλοιπα, που θεωρούν πως κρύβουν μέσα τους την μεγάλη αποκάλυψη.\nΟι θεωρίες συνωμοσίας που κυκλοφορούν για τη δολοφονία του Κένεντι είναι πολλές. Κάποιες υποστηρίζουν πως ο Χάρβεϊ Όσλαντ δεν ήταν στην πραγματικότητα ο δολοφόνος του προέδρου των ΗΠΑ. Κάποιες άλλες πως δεν ήταν ο μοναδικός εκτελεστής. Υπάρχουν κι αυτοί που υποστηρίζουν πως ότι συνέβη στο παράθυρο ήταν απλά ένας αντιπερισπασμός για να τραβήξει την προσοχή μακριά από τον πραγματικό δολοφόνο που βρισκόταν πίσω από τον φράχτη.\n«Θα θέλαμε περισσότερες λεπτομέρειες που είναι σχετικές με τη ζωή του Προέδρου Κένεντι και θα μας βοηθούσαν να καταλάβουμε ποιοι ήταν οι αντίπαλοί του και για ποιο λόγο είχε βρεθεί αντιμέτωπος με κάποια ισχυρά πρόσωπα του εθνικού συστήματος ασφάλειας» σημειώνει μιλώντας στον Guardian ο Άλαν Ντέιλ, διαχειριστής πολλών ιστοσελίδων δολοφονιών.\n«Το μεγαλύτερο μέρος της προσοχής μας εδώ και δεκαετίες έχει εστιάσει στο ποιος ήταν ο Λι Όσβαλντ, σε τι εμπλέκονταν, σε τι πίστευε ο ίδιος ότι εμπλέκεται, αλλά υπάρχει μια ανησυχία ότι η αλήθεια για την ιστορία του δεν έχει αποκαλυφθεί».\nΥπάρχει μια ολόκληρη κοινότητα (η οποία μάλιστα κυκλοφορεί ένα βιβλιαράκι που διανέμεται δωρεάν στην Ουάσινγκτον), η οποία θεωρεί πως η αλήθεια δεν έχει αποκαλυφθεί ακόμα και δεν πιστεύει στην κυβερνητική διαφάνεια που, αντιμέτωπη με μια προθεσμία 25 ετών, έχει χρονοτριβήσει μέχρι την τελευταία στιγμή για την απελευθέρωση πληροφοριών σχετικά με γεγονότα του 1963.\n«Προσκαλούν τον σκεπτικισμό οποιουδήποτε αντιμετωπίζει σοβαρά την ιστορία των Ηνωμένων Πολιτειών» είπε ο Νταν Χάρντγουέι, ιστορικός ερευνητής, «κάτι που νομίζω ότι είναι πολύ πιο σοβαρό από κάθε θεωρία συνωμοσίας. Υπάρχουν πολύ σοβαροί ερευνητές που έχουν πραγματικά ερωτήματα και είναι ερωτήματα που πρέπει να απαντηθούν και για τα οποία σίγουρα υπάρχουν απαντήσεις στα αρχεία που δεν αποκαλύπτονται.\nΜε το να συνεχίζουν να αποκρύπτουν αυτά τα έγγραφα δημιουργούν συνεχή σκεπτικισμό που υπονομεύει όχι μόνο την έρευνα για την δολοφονία του JFK, αλλά και την στάση απέναντι στην κυβέρνηση. Δείχνουν πως η δημοκρατία δεν είναι κάτι άλλο παρά ένα αστείο, αν την διαχειρίζονται άνθρωποι που δεν μας ενημερώνουν για το τι κάνουν»\nΟ Ντόναλντ Τραμπ έχει την εξουσία να κρατήσει τα αρχεία μυστικά για λόγους εθνικής ασφάλειας. Τον περασμένο Μάιο ισχυρίστηκε ότι ο πατέρας ενός Ρεπουμπλικάνου αντιπάλου του, του Τεντ Κρουζ, εθεάθη παρέα με τον Όσβαλντ λίγο πριν τον θάνατο του Κένεντι. Θα δώσει λοιπόν στην δημοσιότητα όλες τις απόρρητες πληροφορίες, ώστε να «αποδείξει» την αλήθεια των προεκλογικών του λόγων;\nΕίναι δεδομένο πως τόσο η CIA όσο και το FBI τον πιέζουν να μην το κάνει, υποστηρίζοντας πως θα θέσει σε κίνδυνο τις ζωές πρακτόρων των δύο υπηρεσιών. Πολλοί εκτιμούν πως τελικά ο Τραμπ θα υποκύψει στις πιέσεις τους.\nΠοιες είναι όμως οι θεωρίες συνωμοσίας που εδώ και δεκαετίες κυριαρχούν;\nΗ CIA θεωρήθηκε ο κύριος ύποπτος για τη δολοφονία του Κένεντι, λόγω κάποιων αλλαγών που σχεδίαζε στην δομή της ο τότε πρόεδρος. Η CIA, αλλά και οι υπόλοιπες μυστικές υπηρεσίες των ΗΠΑ, έχουν το μεγαλύτερο μερίδιο στις θεωρίες που κυκλοφορούν εδώ και δεκαετίες.\nΣύμφωνα με αυτούς που την υποστηρίζουν η CIA ήθελε να εκδικηθεί τον Κένεντι για την αποτυχημένη εισβολή στον Κόλπο των Χοίρων στην Κούβα, ενώ παράλληλα ήθελε να αποτρέψει τις αλλαγές που ετοίμαζε εκείνος και οι οποίες θα αποδυνάμωναν την υπηρεσία, προς όφελος του Πενταγώνου. Είναι δεδομένο πως η ταινία του Όλιβερ Στόουν, που είχε εστιάσει σε αυτό το ενδεχόμενο, δημιούργησε ένα ισχυρό «ρεύμα» υποστηρικτών της συγκεκριμένης θεωρίας.\n2. Δυο εκτελεστές\nΟι υποστηρικτές της συγκεκριμένης θεωρίες σημειώνουν πως υπάρχουν ηχογραφήσεις που αποδεικνύουν πως, πέραν των τριών πυροβολισμών από το τουφέκι του Όσβαλντ, υπήρξε και ένας τέταρτος.\nΗ τρίτη θεωρία επικεντρώνεται στον μεγαλύτερο εχθρό των ΗΠΑ εκείνη την εποχή, την Σοβιετική Ένωση.\nΟ Όσβαλντ είχε περάσει δύο χρόνια στην τότε Σοβιετική Ένωση, είχε Ρωσίδα σύζυγο και δεσμούς με σοβιετικούς διπλωμάτες. Κάπως έτσι λοιπόν δημιουργήθηκε το σενάριο που θέλει την KGB να στρατολόγησε τον Όσβαλντ και να τον έβαλε να σκοτώσει τον Κένεντι.\n4. Η Μαφία\nΥπάρχει επίσης μια θεωρία συνωμοσίας που θέλει η Μαφία να βρίσκεται πίσω από τη δολοφονία του. Τα αφεντικά της μαφίας , σύμφωνα με την θεωρία αυτή, εξοργίστηκαν με τον Κένεντι όταν το FBI υπό την ηγεσία του αδελφού του προέδρου, του τότε Γενικού Εισαγγελέα Ρόμπερτ Κένεντι, έβαλε στο στόχαστρο το οργανωμένο έγκλημα .\nΓι' αυτό άλλωστε, όπως υποστηρίζουν ο Τζακ Ρούμπι δολοφόνησε τον Όσβαλντ προκειμένου να μην ομολογήσει πως πίσω απ' όλο αυτό κρύβονταν η μαφία.\n5. Ο Λίντον Τζόνσον\nΜια ακόμα θεωρία υποστηρίζει πως την δολοφονία του Κένεντι «διέταξε» ο τότε αντιπρόεδρος των ΗΠΑ, Λίντον Τζόνσον, ο οποίος ήθελε να ... βγάλει από την μέση τον πρόεδρο για να αναλάβει την εξουσία ο ίδιος. Μάλιστα θεωρούν πως το γεγονός πως αν και τον συνόδεψε στο Τέξας, ο ίδιος επιβιβαζόταν σε άλλη λιμουζίνα, επιβεβαιώνει την συγκεκριμένη θεωρία.\n6. Η ομοσπονδιακή τράπεζα των ΗΠΑ (Fed)\nΛίγους μήνες πριν από την δολοφονία του, ο Κένεντι υπέγραψε διάταγμα που παραχωρούσε στον υπουργό Οικονομικών το δικαίωμα να εκδίδει "silver certificates" (ένας τύπος χαρτονομίσματος που τυπωνόταν στις ΗΠΑ ως το 1964). Υπάρχει λοιπόν μια θεωρία που υποστηρίζει ότι μία ισχυρή μυστική οργάνωση διεθνών τραπεζιτών που έλεγχε την Ομοσπονδιακή Τράπεζα Αποθεμάτων, τον εκτέλεσε γιατί φοβούνταν ότι η κίνηση αυτή θα δώσει στον υπουργό Οικονομικών τον έλεγχο της Fed.


Μια όμορφη πτήση στον χιονισμένο Δ. Πύλης (βίντεο) - PyliNews\nHome Videos Μια όμορφη πτήση στον χιονισμένο Δ. Πύλης (βίντεο)\nΜία όμορφη επίσκεψη επιφύλασσε για τον Δ. Πύλης το καιρικό φαινόμενο «Λέανδρος», το οποίο από χθες βράδυ στα ορεινά & από σήμερα τα ξημερώματα, έντυσε στα λευκά κάθε τι που βρήκε στο διάβα του, αποδεικνύοντας σε όλους πως ο Χειμώνας είναι ακόμα εδώ, δείχνοντας & το λευκό του προφίλ, ύστερα από έναν παρατεταμένο φθινοπωρινό σκηνικό, ως τα μέσα του Γενάρη!\nΑς πάμε λοιπόν να πάρουμε μια μικρή γεύση από τον χιονισμένο πεδινό Δήμο μας, κοιτάζοντας από ψηλά και για πολλούς εκ του μακρόθεν, καθώς ο covid19 θέτει απαγορευτικό στην εκ του σύνεγγυς απόλαυση & τις αποδράσεις, όπως είχαμε συνηθίσει υπό φυσιολογικές συνθήκες!\n(Πλάνα drone για το Pylinews.gr…Wolf & Psithyros)


«Λευκός καπνός» στη διαπραγμάτευση για την ενέργεια\nMarket test την προσεχή εβδομάδα για την πώληση των μονάδων της ΔΕΗ. Ιούνιο ξεκινά ο διαγωνισμός από την Επιχείρηση. Βρέθηκε λύση και για το Φυσικό Αέριο. Νέος γύρος επαφών το Σάββατο για το σκανάρισμα του τελικού κειμένου της συνολικής συμφωνίας.\nΔημοσιεύθηκε: 1 Δεκεμβρίου 2017 - 22:49\nΜε συμφωνία μεταξύ κυβέρνησης και δανειστών στα θέματα της ενέργειας ολοκληρώθηκε λίγο μετά τις 10:00 η μαραθώνια διαπραγμάτευση με τους δανειστές. Πηγές της ελληνικής πλευράς σημείωναν ότι το Σάββατο θα γίνει ένα «πέρασμα» του κειμένου της συμφωνίας.\nΣε αυτό θα επιχειρηθεί να κλείσουν και οι όποιες εκκρεμότητες υπάρχουν ακόμα. Μεταξύ αυτών, σύμφωνα με πληροφορίες, τα θέματα των κοινωνικών επιδομάτων (σ.σ. δεν έγινε τελικά νέο ραντεβού κουαρτέτου-ηγεσίας υπουργείου Εργασίας) αλλά και το αίτημα της κυβέρνησης να πάρει παράταση η αύξηση του συντελεστή ΦΠΑ στα νησιά.\nΑναφορικά με τα θέματα της ενέργειας ο αρμόδιος υπουργός Γ. Σταθάκης τόνισε ότι «έκλεισαν απόψε».\nΣήμερα υπήρξε συμφωνία με την DG Comp και την επόμενη εβδομάδα θα γίνει το market test για την πώληση των τεσσάρων λιγνιτικών μονάδων Μελίτης και Μεγαλόπολης, σημείωσε.\nΟ διαγωνισμός θα ξεκινήσει τον Ιούνιο του 2018 και θα έχει ολοκληρωθεί μέχρι τέλος του έτους. Τη διαδικασία θα κάνει η ΔΕΗ, η οποία θα προσλάβει σύμβουλο για το σκοπό αυτό, ενώ η επιχείρηση θα κάνει επίσης την αποτίμηση και την διαδικασία απόσχισης.\nΚατά τον Γ. Σταθάκη, διασφαλίζεται το εργασιακό καθεστώς καθώς «Οι θέσεις εργασίας είναι αναπόσπαστο κομμάτι της συμφωνίας».\nΣε ότι αφορά τις λιγνιτικές μονάδες του Αμυνταίου η ΔΕΗ μπορεί ελεύθερα να αναζητήσει επενδυτή, ενώ αναμένεται από τη Γενική Διεύθυνση Περιβάλλοντος της ΕΕ να απαντήσει για το αίτημα της ελληνικής πλευράς να αυξηθούν οι ώρες λειτουργίας.\nΣτο θέμα του φυσικού αερίου θα προχωρήσει το σχέδιο των τριών εταιρειών (δηλαδή ΔΕΠΑ, Shell και ENI), με βάση το οποίο η ΔΕΠΑ θα αποχωρήσει από την ΕΠΑ Θεσσαλίας-Θεσσαλονίκης και θα μείνει στην ΕΠΑ Αττικής στην οποία πιθανότατα θα αποκτήσει επιπλέον ποσοστό από αυτό που έχει σήμερα (51%).\nΤο σχέδιο αυτό θα πρέπει να περάσει από την Επιτροπή Ανταγωνισμού.\nΝα σημειωθεί ότι έκλεισαν τα υπόλοιπα ενεργειακά, δηλαδή ζητήματα που αφορούν τις Υπηρεσίες Κοινής Ωφέλειας (ΥΚΩ), τη χρέωση προμηθευτή και τα ΑΔΙ (σ.σ. μεταβατικός μηχανισμός ευελιξίας που αφορά μονάδες υδροηλεκτρικών και φυσικού αερίου).\nΤέλος, σήμερα δόθηκε σε δημόσια διαβούλευση και το νομοσχέδιο για το Χρηματιστήριο Ενέργειας.\nΝωρίτερα έγινε συζήτηση για τις αγορές προϊόντων και τις εργαλειοθήκες ΟΟΣΑ. Εχει γίνει ήδη πολύ δουλειά και ότι δεν έχει ολοκληρωθεί ακόμα θα κλείσει το επόμενο διάστημα, είπε αρμόδια κυβερνητική πηγή, συμπληρώνοντας ότι στο τραπέζι έπεσαν και ορισμένες αλλαγές στο εταιρικό δίκαιο.\nΥπάρχει μια πρόταση του υπουργείου Οικονομίας που έχει σταλθεί στους Θεσμούς. Υπάρχει μια κατ’ αρχήν έγκριση από τους τελευταίους, αλλά για το θέμα θα υπάρξει ανταλλαγή emails.


H διοίκηση της Η’ Περιφέρειας ανακήρυξε επίτιμο πρόεδρο τον Σπύρο Μουζακίτη - Sportcyclades.gr\nH διοίκηση της Η’ Περιφέρειας ανακήρυξε επίτιμο πρόεδρο τον Σπύρο Μουζακίτη\nΤΕΝΙΣ, ΣΥΡΟΣ, ΝΑΞΟΣ, ΠΑΡΟΣ,\nΤο διοικητικό Συμβούλιο του Αθλητικού Σωματείου με την επωνυμία «Ένωση Αντισφαίρισης της Η’ Περιφέρειας» κατά τη συνεδρίασή της αποφάσισε ομόφωνα να ανακηρύξει τον πρώτο πρόεδρο της Ένωσης Σπύρο Μουζακίτη επίτιμο πρόεδρο και να του απονείμει αναμνηστική πλακέτα.\nΜία διάκριση – αναγνώριση για τον κ. Μουζακίτη πέρα για πέρα δίκαιη αφού έχει προσφέρει τόσα πολλά στον αθλητισμό και στον άθλημα της αντισφαίρισης. Η διοίκηση της Η’ Περιφέρειας αναγνώρισε όλα όσα έχει προσφέρει ως πρόεδρός της και με μία ομόφωνη απόφαση ανακήρυξε τον κ. Μουζακίτη επίτιμο πρόεδρό της. Μην ξεχνάμε πως κατά την προεδρία του ο Συριανός παράγοντας έχει φέρει στην πρωτεύουσα των Κυκλάδων μεγάλες αθλητικές διοργανώσεις και από την Σύρο έχει περάσει η αφρόκρεμα του τένις.\nΣτην Η’ Ένωση Τένις υπάγονται οι όμιλοι Αντισφαίρισης: Αθηνών, Φιλοθέης, Κηφισιάς, Αγίας Παρασκευής, Πόρτο Ράφτη, Μαραθώνα, Βριλησσίων, Βάρης, Σύρου, Πάρου, Νάξου Χίου κι άλλες, αφού στην Ένωση υπάρχουν 42 συνολικά σύλλογοι. Είναι τέλος, η πολυπληθέστερη Ένωση της Ελλάδας με τους καλύτερους αθλητές τένις, από όπου και έχουν διακριθεί τόσο εντός όσο κι εκτός συνόρων.\nΟ πρόεδρος της Ένωσης Ομίλων Αντισφαίρισης της Η΄ Περιφέρειας Ευάγγελος Πετρόχειλος κατά την ετήσια Εκδήλωση της Ένωσης μίλησε για την απόφαση της Ένωσης να ανακηρύξει τον Σπύρο Μουζακίτη επίτιμο πρόεδρο. «Πριν από 19 χρόνια, στις 31 Μαΐου 1998 μία παρέα γονείς αθλητών, με πολύ αγάπη για το τένις, μαζεύτηκαν στον όμιλο του Μαραθώνα και υπέγραψαν την ιδρυτική πράξη για την δημιουργία της Η’ Ένωσης. Αρχικά δώδεκα μέλη. Γρήγορα έγιναν 20, 25, 30 και σήμερα είναι 42. Η Ένωση μας από την αρχή πάντα πρωτοστατούσε σε διοργανώσεις και διάφορες εκδηλώσεις.\nΣε επίπεδο αθλητών juniors ήταν και είναι μέχρι σήμερα, πρώτη σε συμμετοχές. Το πρώτο Διοικητικό Συμβούλιο, ευτύχησε να επιλέξει ως πρόεδρο ένα άτομο, το οποίο συνετέλεσε ουσιαστικά στην εξέλιξη της Ένωσης, ώστε να καταστεί αυτή πρώτη μεταξύ των υπολοίπων. Το νησί της όμορφης Σύρου, όπου το άτομο αυτό ήταν πρόεδρος στον τοπικό όμιλο, είχε ήδη αρχίσει να γίνεται γνωστό και για το τένις. Εκεί διοργανώθηκε το 1ο επαγγελματικό τουρνουά τένις. Το περίφημο διεθνές τουρνουά Open Αιγαίου, έβαλε τη Σύρο στον παγκόσμιο τενιστικό χάρτη. Ένα τουρνουά με παρουσίες αθλητών ακόμα και από τη Νότια Αμερική. Πολλοί αθλητές παγκόσμιας κλάσης, πέρασαν από αυτό το τουρνουά. Σαν πρόεδρος της Η’ Ένωσης συνετέλεσε όσο κανείς άλλος, στην εδραίωση της εμπιστοσύνης των ομίλων στην Ένωση και στη συνοχή των μελών.\nΌλοι μας μάθαμε αρκετά από αυτόν, τα οποία και καταθέτουμε σήμερα στην λειτουργία της Ένωσης μας. Από το έτος 2000 ανέλαβε την έκδοση τριμηνιαίας εφημερίδας, μοναδική μεταξύ των ενώσεων η οποία ήταν αποκλειστικό του δημιούργημα τόσο συγγραφικά όσο και οικονομικά καλύπτοντας το κόστος με χορηγίες. Όλα γενικά τα τουρνουά που διοργάνωσε ήταν ονομαστά και με πλήρη φιλοξενία όλων των αθλητών.\nΌλοι όσοι συμμετείχαν, μόνο καλά λόγια έχουν να πουν. Οι παλαιότεροι θα έχουν καταλάβει ότι μιλάω για τον Σπύρο Μουζακίτη. Έναν άνθρωπο που πάντα τον διέκρινε η σεμνότητα, το ήθος και η αγάπη για το τένις. Το διοικητικό Συμβούλιο της Ένωσης μας, στη συνεδρίαση της 3-1-2017 αποφάσισε ομόφωνα να ανακηρύξει αυτόν Επίτιμο πρόεδρο της Ένωσής μας, σε ελάχιστη αναγνώριση όσων έχει κάνει γι’ αυτήν και να του απονείμει αναμνηστική πλακέτα και δίπλωμα.\nΠερισσότερα σε αυτή την κατηγορία: « Γενική Συνέλευση στον ΟΑ Σύρου Πολύτιμες εμπειρίες και νίκες για τα παιδιά του ''Νaxos Tennis Club'' »


Franchise.GR - Κέρδισε το Εσπρέσσο Κιτ σου!\nΚέρδισε το Εσπρέσσο Κιτ σου!\nΔημιουργήθηκε : Τρίτη, 31 Οκτωβρίου 2017 16:56\nΤελευταία ενημέρωση : Τρίτη, 31 Οκτωβρίου 2017 16:56\nΔημοσιεύθηκε : Τρίτη, 31 Οκτωβρίου 2017 16:56\nΜε κάθε online παραγγελία στο www.coffeeisland.gr αυτόματα μπαίνεις στην κλήρωση για φοβερά Εσπρέσσο-δώρα. Μια Εσπρεσσιέρα με τέλειο design και ο αγαπημένος σου φρεσκοαλεσμένος καφές Εσπρέσσο Coffee Island σε περιμένουν για να γίνεις Home Barista! Όσο περισσότερες φορές παραγγείλεις τόσο αυξάνεται η πιθανότητα να κερδίσεις.\nΤα Coffee Island αποτελούν ένα κράμα παραδοσιακού και σύγχρονου καφεκοπτείου που σε συνδυασμό με το άρτιο εξειδικευμένο προσωπικό θέτουν τις βάσεις για μία αποδοτική επένδυση. Χάρη στην αυστηρή επιλογή εκλεκτών ποικιλιών καφέ και στο καθημερινό καβούρδισμα στις υπερσύγχρονες παραγωγικές εγκαταστάσεις της εταιρείας ο καταναλωτής έχει τη δυνατότητα να "μυηθεί" στα μυστικά του μαγικού κόσμου του καφέ. Τα Coffee Island δίνουν στους πελάτες τους την δυνατότητα να προμηθεύονται φρεσκοαλεσμένο καφέ για το σπίτι και συγχρόνως να πίνουν τον καφέ της αρεσκείας τους φτιαγμένο με μεράκι από το άρτια εκπαιδευμένο προσωπικό των καφεκοπτείων. Τα Coffee Island πρωτοπορούν και συνδυάζουν το παραδοσιακό καφεκοπτείο με υπηρεσίες coffee to go.


ΕΝΩΤΙΚΗ ΠΡΩΤΟΒΟΥΛΙΑ ΠΩΓΩΝΙΟΥ: ΥΠ. ΔΗΜΟΤΙΚΟΣ ΣΥΜΒΟΥΛΟΣ ΠΟΤΣΗΣ ΑΛΕΞΑΝΔΡΟΣ - Δ.Ε. ΑΝΩ ΠΩΓΩΝΙΟΥ\nΥΠ. ΔΗΜΟΤΙΚΟΣ ΣΥΜΒΟΥΛΟΣ ΠΟΤΣΗΣ ΑΛΕΞΑΝΔΡΟΣ - Δ.Ε. ΑΝΩ ΠΩΓΩΝΙΟΥ\nΓεννήθηκε στην Κάτω Μερόπη Πωγωνίου. Είναι αγελαδοτρόφος με έδρα την Κάτω Μερόπη, θέση Ριζά.\nΕργάζεται στην ΠΑΕ ΠΑΣ ΓΙΑΝΝΙΝΑ από το 1998.\nΥπήρξε μέλος Δ.Σ. σε όλες τις Αδελφότητες του Κεφαλοβρύσου (Ιωαννίνων, Αθηνών, Menden ), της Κάτω Μερόπης καθώς και στην Αναγέννηση Κεφαλοβρύσου.


Θεοχαρόπουλος: Τα προβλήματα δεν κρύβονται άλλο - Newpost.gr\nΘεοχαρόπουλος: Τα προβλήματα δεν μπορούν να κρύβονται άλλο κάτω από το χαλί (Βίντεο)\nΓια την ανάγκη ενός υιοθέτησης ενός υγιούς παραγωγικού μοντέλου, αλλά και για τα προβλήμα που δεν μπορούν να κρύβονται άλλο κάτω από το χαλί έκανε λόγο ο γ.γ. της ΔΗΜΑΡ Θανάσης Θεοχαρόπουλος στην εκπομπή της Πόπης Τσαπανίδου στο STAR.\nΔημοσίευση 14 Μαΐου 2015, 11:03 / Ανανεώθηκε 14 Μαΐου 2015, 11:19\n'Oπως ανέφερε το στέλεχος του κόμματος:\n«Στην πολιτική πρέπει επιτέλους να λέμε αλήθειες χωρίς να μετράμε το πολιτικό και κομματικό κόστος. Εμείς δεν υποσχεθήκαμε ποτέ μη εφικτές λύσεις. Υπήρχε ένα στρεβλό καταναλωτικό πρότυπο και πριν το 2009 και αυτό πρέπει άμεσα να αλλάξει και να πάμε σε ένα υγιές παραγωγικό μοντέλο για να ξεπεραστεί η κρίση. Χρειάζεται άμεσα μία μεταρρυθμιστική ατζέντα».\nΟ κ. Θεοχαρόπουλος, επίσης, τόνισε: «Οι αυταπάτες για πλήρη κατάργηση του ΕΝΦΙΑ χωρίς αντικατάσταση του θα οδηγήσουν στη διατήρηση του. Χρειάζεται αντικατάσταση από ένα δίκαιο φορολογικό σύστημα με προοδευτική κλίμακα. Πρέπει να καταργηθεί επιτέλους η λογική του συστήματος των πελατειακών σχέσεων. Δυστυχώς και σήμερα πολλές πολιτικές πλευρές δεν μιλούν με ειλικρίνεια. Τα προβλήματα όμως δεν μπορούν να κρύβονται άλλο κάτω από το χαλί».


Γαλλική πεζογραφία - Συλλογές βιβλία. Βιβλία κατηγορίας Γαλλική πεζογραφία - Συλλογές στο BookLand.gr\nΓκιγιώμ Απολλιναίρ, Πωλ Βερλαίν, κόμης ντε Λωτρεαμόν, Στεφάν Μαλλαρμέ, Αλοΰσιους Μπερτράν, Σαρλ Μπωντλαίρ, Ζεράρ ντε Νερβάλ και Μαρσέλ Προυστ: οκτώ Γάλλοι θεράποντες και δημιουργοί μαζί της τέχνης του λόγου, του ποιητικού αλλά και του πεζού, κινούνται στις σκιές του μυστικού, του φανταστικού, του τρ...\nΓαλλική ποίηση - Συλλογές , Γαλλική πεζογραφία - Συλλογές\nΑνθολογία του ερωτισμού\nΔεν υπάρχει διαθέσιμη περιγραφή για τον τίτλο Ανθολογία του ερωτισμού στο Bookland.gr (ακόμη). Μπορείτε να βοηθήσετε; Αν γνωρίζετε κάτι για το Ανθολογία του ερωτισμού, μπορείτε να μας στείλετε πληροφορίες μέσα από την ειδική φόρμα που θα βρείτε εδώ: Φόρμα ενημέρωσης στοιχείων τίτλου.\nΓαλλική πεζογραφία - Διήγημα - Συλλογές


Συνεχίζουν άλλοι τρεις στα πράσινα! | Goal News Cy\nΚυπριακό Πρωτάθλημα ΠοδοσφαίρουΒ' ΚΑΤΗΓΟΡΙΑΣυνεχίζουν άλλοι τρεις στα πράσινα!\nΣυνεχίζουν άλλοι τρεις στα πράσινα!\nΣυμφωνία με Μπαλαμπανίδη, Παχταλιά και Π. Φιλίππου ανακοίνωσε πρόσφατα ο Ακρίτας Χλώρακας.\nΟ 18χρονος Νικόλαος Μπαλαμπανίδης συμφώνησε για τρία χρόνια συμβόλαιο. Προέρχεται και αυτός από τα τμήματα υποδομής και ο Ακρίτας δείχνει με αυτό τον τρόπο πόσο πολύ πιστεύει στους νεαρούς. Ο 26χρονος μέσος Ονησίφορος Παχταλιάς, θα βρίσκεται για 6η χρονιά στην ομάδα, ενώ για 4η χρόνια συνεχίζει στην παφιακή ομάδα ο Πόλυς Φιλίππου.


Τρίτη 5 Απρίλη 2011\nΕτσι, βαθιά προβληματισμένος από το γεγονός ότι κέρδισε μέσα σε μια νύχτα 1,6 δισεκατομμύρια δολάρια παίζοντας με την αγγλική λίρα στο χρηματιστήριο, σε ένα άρθρο που είχε γράψει στο «Atlantic Review», εξομολογήθηκε ότι «με τον τρόπο τον οποίο κερδίζουμε εμείς τα χρήματά μας, κινδυνεύει πλέον η δημοκρατία και ο κόσμος. Αισθάνομαι άσεμνος - εκμυστηρευόταν ο κ. Σόρος - που μπορώ και κερδίζω τόσα δισεκατομμύρια εύκολα, μόνο σε μία βραδιά».\nΤου ΚΥΡ (από το «Βήμα της Κυριακής»)\n1822 Αρχισαν οι φοβερές σφαγές της Χίου από τους Τούρκους. Μετά από μια αποτυχημένη εξέγερση, οι Τούρκοι που είχαν κλειστεί στο κάστρο με τη βοήθεια του τουρκικού στόλου αρχίζουν ένα όργιο σφαγής και λεηλασίας.\n1945 Συνήλθε η 11η Ολομέλεια της ΚΕ του ΚΚΕ, για να εξετάσει τη δράση του Κόμματος την περίοδο της Κατοχής και της Εθνικής Αντίστασης και να καθορίσει τα νέα του καθήκοντα.\n1951 Τα διασημότερα θύματα του μακαρθισμού στις ΗΠΑ, οι επιστήμονες Τζούλιους και Εθελ Ρόζενμπεργκ, καταδικάζονται σε θάνατο, με την κατηγορία ότι πουλούσαν «ατομικά μυστικά» στη Σοβιετική Ενωση.\n1960 Αρχισε στο στρατοδικείο της Αθήνας η δίκη 14 στελεχών του ΚΚΕ με την κατηγορία της «κατασκοπείας». Στο τυποποιημένο κατηγορητήριο αναφέρεται: «Εισήλθον εις την Ελλάδα εκ χωρών του παραπετάσματος με σκοπόν τη διενέργειαν κατασκοπείας διά λογαριασμόν ξένης δυνάμεως». Οι Ρούλα Κουκούλου, Αύρα Παρτσαλίδου, Κώστας Φιλίνης, Γιώργος Ερυθριάδης, Ελένη Ερυθριάδη και Κώστας Τριανταφύλλου καταδικάζονται σε ισόβια μια βδομάδα αργότερα.\nΤι είναι η κρατική καταστολή; Τι είναι η καθεστωτική αυθαιρεσία; Τι είναι η αστυνομοκρατία; Τι είναι το «αποφασίζομεν και διατάσσομεν» μετά ξύλου, το οποίο εφαρμόζεται στις απεργίες, στις κινητοποιήσεις, στις διαδηλώσεις, στην Κερατέα;\nΜας το εξήγησε η «Καθημερινή» το περασμένο Σάββατο. Απολαύστε:\nΟλα τα προηγούμενα συνιστούν\n«τη βασική αρχή του κοινωνικού συμβολαίου, δηλαδή την παραχώρηση του δικαιώματος της νόμιμης βίας στη δημοκρατικά ελεγχόμενη πολιτεία»!\nΕτσι, λοιπόν, έχουν τα πράγματα κατά την εφημερίδα του εφοπλιστή Αλαφούζου.\nΓια να ξέρετε, δηλαδή, τι θα απαντάτε αν συναντήσετε κανέναν κομμουνιστή με την «παλαβή» (σ.σ.: χαρακτηρισμός της «Καθημερινής» κι αυτός) άποψη πως όλα τα παραπάνω δεν αποτελούν φυσικά «δημοκρατία», αλλά εκδηλώσεις άσκησης της εξουσίας του κεφαλαίου στο πλαίσιο της «δικτατορίας της αστικής τάξης».\nΠριν έναν ακριβώς χρόνο το παραμύθι, για να σερβιριστεί η αντιλαϊκή βαρβαρότητα, ήταν ότι όλα γίνονταν για «να μην χρεοκοπήσουμε».\nΣτο τέλος αυτό που απομένει στον ελληνικό λαό είναι να μετράει τα ψέματα που κάθε τρεις και λίγο εκτοξεύουν με απύθμενο θράσος οι «σωτήρες» του, υποσχόμενοι ότι «δεν» θα πάρουν νέα μέτρα.\nΑλλά η ιστορία δεν είναι «μονόδρομος». Μπορεί να έχει και διαφορετικό τέλος από αυτό που απεργάζονται ο Παπανδρέου, η ΝΔ, ο Καρατζαφέρης και οι φίλοι τους. Δεν πρόκειται για ευχολόγιο, αλλά για προοπτική εφικτή. Προοπτική ρεαλιστική. Και αναγκαία. Αρκεί ο λαός να κάνει το βήμα. Να πιστέψει στη δύναμή του. Να αρνηθεί να «σκύβει». Να οργανωθεί, να απειθαρχήσει, να αντεπιτεθεί και να τους πετάξει από την «καμπούρα» του βάζοντας το δικό του οριστικό «τέλος» και μαζί τα θεμέλια μιας πραγματικά νέας αρχής.\n«Φιλότιμες προσπάθειες» αναγνωρίζει στον πρωθυπουργό ο κ. Λεωνίδας Κύρκος στη συνέντευξή του στο «Βήμα», φροντίζοντας ταυτόχρονα να επιτεθεί στο σύνθημα του ΚΚΕ για «απειθαρχία και ανυπακοή» προχωρώντας μάλιστα σε ιταμούς συσχετισμούς με τον ...Μουσολίνι.\nΔυστυχώς για τον κ. Κύρκο, δεν μας προκαλεί καμία έκπληξη ούτε το ένα, ούτε το άλλο. Για την ακρίβεια, το ένα, να συμπαθείς την πολιτική του κ. Παπανδρέου, εξυπακούεται το άλλο, να συκοφαντείς το ΚΚΕ.


"Αν τα έβαζε όλα θα έπαιζε στην Μπαρτσελόνα!" VOL2 | Novasports\n"Αν τα έβαζε όλα θα έπαιζε στην Μπαρτσελόνα!" VOL2\n“Αν τα έβαζε όλα θα έπαιζε στην Μπαρτσελόνα!” VOL2\nΜπρούμαΟλυμπιακός - ΠΑΣ Γιάννινα Ολυμπιακός\nΟ Μπρούμα επανέφερε την αγαπημένη έκφραση στα χείλη των φίλων του Ολυμπιακού.\nΗ μοναδική παραφωνία από την πρόκριση του Ολυμπιακού επί του ΠΑΣ Γιάννινα στον τελικό του κυπέλλου Ελλάδας, ήταν η τριπλή αστοχία του Μπρούμα σε φάσεις που έμοιαζαν “λουκούμι” για τον Πορτογάλο. Ο Ολυμπιακός βρισκόταν μπροστά στο σκορ με 3-1, ωστόσο ένα ακόμα γκολ θα αποτελείωνε τον πάντα επικίνδυνο ΠΑΣ Γιάννινα. Αν και οι Μασούρας, Καμαρά και Ελ Αραμπί έψαξαν τον Μπρούμα εκείνος κατάφερε σε τρεις περιπτώσεις να σπαταλήσει μεγάλες ευκαιρίες.\nΟι φράσεις που αιωρούνται στα χείλη των φίλων του Ολυμπιακού είναι του στυλ: “Αν τα έβαζε όλα θα έπαιζε στην Μπαρτσελόνα” και πρόκειται για το sequel της περίπτωσης Ποντένσε. Αντίστοιχα τις δύο περασμένες σεζόν ο Ποντένσε πρωταγωνιστούσε για τον Ολυμπιακό, ωστόσο η αστοχία του στην τελική προσπάθεια τον έφερνε στο φάσμα του αφορισμού. Ο Ποντένσε βέβαια παρέμεινε πολύτιμος για τον Ολυμπιακό παρά τις χαμένες ευκαιρίες. O Μπρούμα σε 29 ματς με τον Ολυμπιακό μετράει εννέα γκολ και πέντε ασίστ. Η αλήθεια είναι πως ο Ποντένσε δεν ήταν τόσο αποδοτικός στα αντίστοιχα πρώτα 29 παιχνίδια του με τους Πειραιώτες.\nΠροφανώς και δεν τίθεται λόγος σύγκρισης των δύο Πορτογάλων, που λίγο μοιάζουν στο αγωνιστικό στυλ. Ωστόσο η κρίση του Μπρούμα πρέπει να γίνεται στο σωστό πλαίσιο. Πρόκειται για έναν ορεξάτο δανεικό ποδοσφαιριστή, ο οποίος αν και γνωρίζει πως η παραμονή του στον Ολυμπιακό αποτελεί “βουνό” διαπραγματεύσεων τα δίνει όλα μέχρι την τελευταία στιγμή. Τα χνώτα του ταιριάζουν με εκείνα της ομάδας και ο Πέδρο Μαρτίνς το εκτιμά ιδιαιτέρως αυτό. Ο 29χρονος μέσος βρίσκεται συνεχώς μέσα στις φάσεις και είναι πολύ πιθανό να δούμε έναν πολύ πιο αποτελεσματικό Μπρούμα, αν τελικά παραμείνει και τη νέα σεζόν στους Πειραιώτες.


Εφιάλτης για οικογένεια Ισπανών στην Αλβανία - Εστιάτορας έσπασε με κλωτσιές το παρμπρίζ του αυτοκινήτου τους & σερνόταν επί ώρα ουρλιάζοντας! (βίντεο) | eirinika.gr\nΠέμπτη, 20 Φεβρουαρίου | 01:57\nΣοκάρουν το βίντεο\n19 Αυγούστου 2019 - 2:16μμ\nΦώτο: Tirana Post\nΞινές βγήκαν οι διακοπές στην Αλβανία για μια οικογένεια Ισπανών τουριστών. Η επίσκεψη τους σε ένα εστιατόριο για φαγητό κατέληξε σε εφιάλτη. Όταν αποφάσισαν να φύγουν από το εστιατόριο δυσαρεστημένοι επειδή δεν τους εξυπηρετούσαν, ο εστιάτορας εκνευρίστηκε και σκαρφάλωσε στο αυτοκίνητό τους και με τα πόδια του άρχισε να σπάει το παρμπρίζ!\nΤο απίστευτο περιστατικό συνέβη την περασμένη εβδομάδα στην Αλβανία και το κατέγραψε η κάμερα ενός από τους Ισπανούς τουρίστες\nΟ ιδιοκτήτης του εστιατορίου φαίνεται να «κρέμεται» από το αυτοκίνητο έχοντας σπάσει το παρμπρίζ, ενώ το όχημα διανύει μια μεγάλη απόσταση.\nΣύμφωνα με τo Tirana Post ο εστιάτορας προχώρησε στην κίνηση αυτή όταν οι Ισπανοί τουρίστες αποφάσισαν να φύγουν από το μαγαζί του δυσαρεστημένοι επειδή δεν τους εξυπηρετούσαν.\nΗ απίστευτη καταδίωξη ολοκληρώθηκε όταν μετά από αρκετά λεπτά ο 51χρονος εστιάτορας δεν άντεξε άλλο να κρατιέται από το ταμπλό του αυτοκινήτου. Λίγο αργότερα ο ανεκδιήγητος εστιάτορας συνελήφθη.\nΗ απολογία του Αλβανού υπουργού τουρισμού\nΕΣΠΑΣΕ ΤΟ ΑΥΤΟΚΙΝΗΤΟ\nΔΙΑΚΟΠΕΣ ΣΤΗΝ ΑΛΒΑΝΙΑ


Η Βίκυ Χαντζή αποκαλύπτει: «Ομολογώ ότι έχω βιώσει δύσκολες συνεργασίες, που μου στοίχισαν δυο έλκη στομάχου» | freegossip.gr\nΑΡΧΙΚΗ/Blog View/Η Βίκυ Χαντζή αποκαλύπτει: «Ομολογώ ότι έχω βιώσει δύσκολες συνεργασίες, που μου στοίχισαν δυο έλκη στομάχου»\nΗ γνωστή δημοσιογράφος και παρουσιάστρια Βίκυ Χαντζή έδωσε συνέντευξη στο περιοδικό People και αποκάλυψε το πρόβλημα υγείας που είχε λόγω δύσκολων συνεργασιών.\nΚοίταξε να δεις… Η τηλεόραση είναι ένας τεράστιος μεγεθυντικός φακός. Γιγα-ντώνει το «εγώ» του ανθρώπου που θρέφεται από την ψευδαίσθηση της ανώτερης ταυτότητας στα μάτια των άλλων. Σε συνδυασμό τώρα με την πίεση για πρωτιά που δημιουργεί ο ανταγωνισμός, ορισμένοι γίνονται σκληροί και εγωικά παράφρονες με την ομάδα και τους συνεργάτες τους. Στο παρελθόν ομολογώ ότι έχω βιώσει δύσκολες συνεργασίες, που μου στοίχισαν δυο έλκη στομάχου. Μη με ρωτήσεις ποιος και τι… Καταλαβαίνεις πως δεν θα σου πω.\nΑυτό που μπορώ να σου πω, όμως, είναι πως ήταν μεγάλη σπουδή για μένα. Έμαθα να μην «καταπίνω» συμπεριφορές, να μην παίρνω προσωπικά την έκρηξη του άλλου, να παραμένω ψύχραιμη και παρατηρητής των καταστάσεων.\nΕίσαι είκοσι ένα χρόνια στον ΑΙpha, αν σου ζητήσω να θυμηθείς μια από τις πιο συγκινητικές στιγμές στο κανάλι, ποια θα ήταν αυτή;\nΘα ξεκινήσω από την πιο δύσκολη στιγμή. Ήταν τον Σεπτέμβριο του 2016, όταν είδαμε όλοι οι συνάδελφοι στις τηλεοράσεις πως ο Αlpha, ένας από τους μεγαλύτερους ελληνικούς ιδιωτικούς τηλεοπτικούς σταθμούς της χώρας, είχε αποκλειστεί από τον διαγωνισμό των τηλεοπτικών αδειών και είχε πλέον διορία ενενήντα ημερών για να πάψει τη μετάδοση του τηλεοπτικού του σήματος. Στον Αlpha, τότε, δούλευαν 750 άνθρωποι εσωτερικοί κι άλλοι τόσοι εξωτερικοί. Καταλαβαίνεις το σοκ και την αγωνία όλων.\nΟι πλημμύρες στη Μάνδρα οπωσδήποτε ήταν ένα πολύ δύσκολο ρεπορτάζ, ακόμη περισσότερο, όμως, ήταν η τραγωδία στο Μάτι. Ήταν ό,τι πιο συγκλονιστικό είχαμε βιώσει μέχρι τότε όλοι οι συνάδελφοι. Το βράδυ της 23ης Ιουλίου ήμασταν στο κανάλι με τον Πέτρο και ετοιμάζαμε την εκπομπή της επόμενης ημέρας. Όταν ξέσπασε η φωτιά, δεν πήγαινε το μυαλό μας πως θα βρισκόμασταν μπροστά σε μια τέτοια ανείπωτη τραγωδία.\nΌλη τη νύχτα βρισκόμασταν επί ποδός, συμμετέχοντας στη μαραθώνια μετάδοση του σταθμού με όλους τους παρουσιαστές. Βλέπαμε στους υπολογιστές μας εικόνες που δεν μπορεί να αντιληφθεί ο νους του ανθρώπου. Εικόνες που έστελναν οι συνάδελφοι που έσπευσαν στο Μάτι αμέσως μόλις ενημερωθήκαμε για την πυρκαγιά. Ασφαλώς δεν δείξαμε ποτέ στον αέρα τα σκληρά εκείνα πλάνα. Είχαν εντυπωθεί όμως μέσα μου και κάποια στιγμή στην εκπομπή δεν κατάλαβα πώς άρχισαν να τρέχουν δάκρυα από τα μάτια μου.\nΣμαράγδα Καρύδη: Γιόρτασε τα 50α γενέθλιά της με ένα μεγάλο πάρτι και διάσημους καλεσμένους!\nΑυχενικό σύνδρομο: Γιατί και πότε έχεις πόνους στον αυχένα;\n«ΑΓΡΙΕΣ ΜΕΛΙΣΣΕΣ» | Αυτές είναι οι ηλικίες των ηθοποιών της σειράς\nΤζένη Θεωνά: Η πρώτη τηλεοπτική εμφάνιση αφότου έγινε μητέρα! Εντυπωσιάζει η αλλαγή στο look της\nCELEBRITY RED CARPET LOOKS | Οι πιο πολυσυζητημένες red carpet εμφανίσεις της δεκαετίας που φεύγει\n06.12.2019 - 00:43:22\nΕ ναι στην Ελλαδα αν δεν εισαι μυταρου και τετραγω…\n06.12.2019 - 00:35:14\nΧρειάζεται να κανει και μια προσθετική σαγονιού. Σ…\n06.12.2019 - 00:32:14\nειναι κομπλεξικη και την πειραξε που δεν μπηκε στη…


Παναγιώτης Ζάκκας, Αρχιτέκτονας | Μελέτη Εσωτερικού Χώρου | Διαδικασία\nΜΕΛΕΤΗ ΕΣΩΤΕΡΙΚΟΥ ΧΩΡΟΥ / ΔΙΑΔΙΚΑΣΙΑ\nΑυτή η πολύ σημαντική πρώτη φάση αποτελεί εκείνο το τμήμα της σχεδιαστικής μελέτης κατά το οποίο γίνεται η συλλογή των πληροφοριών. Αυτό που ζητώ από εσάς είναι όσο το δυνατόν περισσότερες πληροφορίες πάνω σε θέματα όπως είναι οι προσδοκίες σας, οι λειτουργικές ανάγκες, η αισθητική και οι παράγοντες που αφορούν τον ίδιο τον εσωτερικό χώρο. Σε αυτό το στάδιο καθορίζουμε από κοινού τους στόχους σας, ενώ ακόμη καθορίζουμε σε γενικές γραμμές ένα χρονικό προγραμματισμό και έναν οικονομικό προϋπολογισμό για το έργο. Μου δίνετε κατόψεις και/ή φωτογραφίες του υπάρχοντος χώρου ούτως ώστε να κατανοήσω τις χωρικές ποιότητες και τους περιορισμούς που θέτει ο χώρος που πρόκειται να μελετηθεί. Αν δεν υπάρχουν αρχιτεκτονικά σχέδια ή φωτογραφίες, επισκέπτομαι το χώρο έτσι ώστε να αποτυπώσω την υπάρχουσα κατάσταση. Παίρνω φωτογραφίες, πραγματοποιώ μετρήσεις και δημιουργώ σχέδια του υφιστάμενου χώρου τα οποία θα χρησιμοποιήσω ως βάση για να αναπτύξω το νέο σχέδιο. Σε περίπτωση που δεν έχετε ακόμα διαλέξει ένα χώρο, μπορώ να σας βοηθήσω να επιλέξετε το σωστό χώρο που θα ταιριάζει στις ανάγκες σας. Από τη στιγμή που το λειτουργικό πρόγραμμα ξεκαθαριστεί, καταγραφεί και εγκριθεί, θα χρησιμεύσει ως οδικός χάρτης και θα καθορίσει τα όρια της δημιουργικότητας. Αυτή είναι μία προκαταρκτική φάση και μπορεί να επαναξιολογηθεί καθ' όλη τη διάρκεια του έργου.\nΟ πρωταρχικός σκοπός της προμελέτης είναι η ανάπτυξη μίας προκαταρκτικής σχεδιαστικής ιδέας. Ύστερα από την ολοκλήρωση του λειτουργικού προγράμματος, σας παρουσιάζω κάποιες ιδέες και λύσεις για εσάς και το χώρο σας. Αυτό το στάδιο περιλαμβάνει τη λήψη προκαταρκτικών σχεδιαστικών αποφάσεων μέσα από τη δημιουργία κάποιων πρώτων κατόψεων, διαγραμμάτων, σκίτσων, όπως επίσης την αρχική επιλογή των προτεινόμενων επίπλων, υλικών, τελικών επιφανειών και εξοπλισμού. Σε αυτή τη φάση εξερευνούμε μαζί πιθανές χωρικές διαμορφώσεις. Σας παρουσιάζω κατόψεις οι οποίες δείχνουν διάφορες επιλογές διατάξεων για το χώρο σας για να διαλέξετε. Στο τέλος αυτής της φάσης θα έχετε τα παρακάτω σχέδια:\nΚάτοψη - Αρχιτεκτονικό σχέδιο υπό κλίμακα το οποίο δείχνει την αναλογία και την κατανομή του χώρου μεταξύ των δωματίων καθώς και τα προτεινόμενα έπιπλα με υποδείξεις των τετραγωνικών μέτρων επιφάνειας σε κάθε δωμάτιο.\nΣχέδιο Επίπλων - Εικόνες των επίπλων που προτείνονται, σε συμφωνία με το εύρος κόστους που έχει επιλεγεί. Η λίστα περιλαμβάνει για κάθε έπιπλο την τιμή, την επωνυμία και την ιστοσελίδα του προμηθευτή, ενώ θα είναι σχετική με τη θέση των επίπλων μέσα στο σχέδιο.\nΠροκαταρκτικά Φωτορεαλιστικά - Προοπτικές εικόνες οι οποίες δείχνουν ένα τρισδιάστατο μοντέλο του χώρου δίνοντας μία γενική εντύπωση της προτεινόμενης διάταξης.\nΑφού έχετε επιθεωρήσει και εγκρίνει τη σχεδιαστική ιδέα τότε είμαστε έτοιμοι να προχωρήσουμε στην επόμενη φάση της μελέτης.\nΑΡΧΙΤΕΚΤΟΝΙΚΗ ΟΡΙΣΤΙΚΗ ΜΕΛΕΤΗ\nΤο στάδιο της οριστικής μελέτης είναι αυτό στο οποίο η σχεδιαστική ιδέα η οποία έχει ήδη θεμελιωθεί και εγκριθεί μετατρέπεται σε μία οριστική σχεδιαστική λύση. Η οριστική μελέτη περιλαμβάνει την προετοιμασία των τελικών σχεδίων και εγγράφων, όπως είναι οι λεπτομερείς κατόψεις, οι ανόψεις, τα σχέδια επίπλων, τα σχέδια τελικών επιφανειών και οι τρισδιάστατες φωτορεαλιστικές απεικονίσεις. Μπορεί ακόμα να προετοιμαστεί μία τεχνική περιγραφή, τουλάχιστον σε προκαταρκτικό επίπεδο. Στο τέλος αυτής της φάσης θα έχετε τα παρακάτω σχέδια:\nΛεπτομερής Κάτοψη - Αρχιτεκτονικό σχέδιο υπό κλίμακα το οποίο δείχνει την εσωτερική κατανομή των προτεινόμενων επίπλων με υποδείξεις των τετραγωνικών μέτρων επιφάνειας σε κάθε δωμάτιο, όπως επίσης διαστάσεις διαφόρων πλευρών. Συμπεριλαμβάνονται σημειώσεις και διευκρινίσεις. Τα έπιπλα αριθμούνται προκειμένου η κάτοψη να είναι καλύτερα κατανοητή.\nΆνοψη - Σχέδιο της οροφής που δείχνει τη θέση και τον τύπο των φωτιστικών, τις εγκαταστάσεις και τις αλλαγές επιπέδου.\nΤομή - Σχέδιο το οποίο επιτρέπει τη θέαση εγκάρσιας τομής, των διπλών ορόφων και όποιων άλλων σημαντικών αρχιτεκτονικών στοιχείων.\nΣχέδιο Τελικών Επιφανειών - Εικόνες από δείγματα δαπέδων, δείγματα χρωμάτων για τοίχους και όποιων άλλων σχετικών τελικών επιφανειών προτείνει η μελέτη. Η λίστα περιλαμβάνει ακόμα την τιμή, την επωνυμία και την ιστοσελίδα του προμηθευτή.\nΛεπτομερή Φωτορεαλιστικά - Τρισδιάστατες προοπτικές εικόνες, οι οποίες περιγράφουν το σχεδιασμό του χώρου και τη θέση των επίπλων αποδίδοντας ρεαλιστικά τα υλικά και το φωτισμό.\nΑΡΧΙΤΕΚΤΟΝΙΚΗ ΜΕΛΕΤΗ ΕΦΑΡΜΟΓΗΣ\nΑυτή η φάση περιλαμβάνει την τελική ετοιμασία όλων των κατασκευαστικών σχεδίων και των τεχνικών περιγραφών που απαιτούνται για το κτίσιμο και την εγκατάσταση των σχεδιαστικών επιλογών. Πρόκειται για τεχνικά σχέδια, όχι κατόψεις με έπιπλα ή άλλα σχέδια παρουσίασης όπως προοπτικά σχέδια. Κατά τη φάση της μελέτης εφαρμογής προσθέτω λεπτομέρειες σε όλα τα σχέδια έτσι ώστε ο εργολάβος να γνωρίζει ακριβώς ποιος είναι ο σχεδιαστικός μας στόχος και να έχει ακριβή σχέδια ώστε να κοστολογήσει το έργο. Αφού λάβετε αρκετές προσφορές από εργολάβους και το χρονοδιάγραμμα που σας προτείνουν, σας βοηθάω στην αξιολόγηση κάθε προσφοράς προκειμένου να επιβεβαιώσω την ακρίβεια και τη σωστή κοστολόγηση.\nΗ επίβλεψη της ορθής εφαρμογής της αρχιτεκτονικής μελέτης είναι το ίδιο σημαντική με όλα τα άλλα στάδια. Κατά τη διάρκεια αυτής της φάσης κανονίζω τακτικές συναντήσεις με τον εργολάβο για να παρατηρήσω εάν οι εργασίες προχωρούν σύμφωνα με τη μελέτη εφαρμογής. Συνεργάζομαι με τον εργολάβο απαντώντας σε ερωτήσεις και επιλύοντας ζητήματα σχεδιασμού τα οποία είναι φυσικό να προκύπτουν κατά την κατασκευή. Συνεργάζομαι ακόμη με τους τεχνίτες ώστε να βελτιώσω μικρές αλλαγές κατά την κατασκευή. Όποτε χρειαστεί, παρέχω συμπληρωματική τεκμηρίωση για να κάνω ξεκάθαρο το σχεδιαστικό στόχο για τον εργολάβο και επίσης να ετοιμάσω τις απαραίτητες αναθεωρήσεις των σχεδίων σε περίπτωση που κάτι πρέπει να αλλάξει κατά την κατασκευή. Όταν ο εργολάβος δηλώσει ότι έχει τελειώσει με την κατασκευή, ελέγχω για θέματα τα οποία δεν συμφωνούν με τις προδιαγραφές των σχεδίων.\n© 2022 | ΠΑΝΑΓΙΩΤΗΣ ΖΑΚΚΑΣ


Όλα για τις ζύμες - Κωτσόβολος Blog\nby K Admin 23/11/2018\nΤι είναι οι ζύμες, ποια τα πιο συνηθισμένα είδη τους, τα κατάλληλα αλεύρια, τα αρωματικά, τα διογκωτικά, η «ξεκούραση» και τα απαιτούμενα σύνεργα.\nΜε τον όρο «ζύμη» περιγράφουμε το προϊόν που προκύπτει από το ανακάτεμα και τη μάλαξη κάποιου άλευρου μ’ ένα μέρος υγρών που μπορεί να είναι από σκέτο νερό έως ένα μείγμα διαφόρων συστατικών όπως αυγά, γάλα, ζάχαρη, λιπαρές ουσίες, ξύδι, αλκοολούχα ποτά, πολτός λαχανικών, χυμοί φρούτων, ή λαχανικών κλπ. Η πιο απλή μορφή ζύμης είναι το ψωμί, όμως με ζύμες δημιουργούμε μια μεγάλη ποικιλία από γλυκά ψωμιά, κουλούρια, παξιμάδια, βουτήματα και μπισκότα, κέικ, λουκουμάδες, πίτες, ζυμαρικά, γλυκά, πίτσες και τόσα άλλα. Αλμυρές, γλυκές, ή ουδέτερες οι ζύμες περιέχουν πάντα κι αλάτι, έστω κι ελάχιστο, ως ενισχυτικό γεύσης.\nΓια την παρασκευή ζυμών τις περισσότερες φορές χρησιμοποιούνται άλευρα σίτου σε διάφορους τύπους (μαλακό, σκληρό, για όλες τις χρήσεις κλπ.) αλλά κι άλευρα άλλων δημητριακών και σπόρων όπως κριθαριού, βρώμης, σίκαλης, καλαμποκιού, χαρουπιού, ρυζιού, οσπρίων, κινόας, ταπιόκας κλπ.\nΓια να ενισχύσουμε τη γεύση και το άρωμα των παρασκευασμάτων, αρωματίζουμε τη ζύμες με διάφορα μπαχαρικά (κανέλα, γαρίφαλο, γλυκάνισος, μαχλέπι κλπ.), βότανα (ρίγανη, θρούμπι, θυμάρι, βασιλικό, δυόσμο κλπ.) αλλά και βανίλια, μαστίχα, ξύσματα εσπεριδοειδών κλπ.\nΑνάλογα με την περίπτωση μπορεί να θέλουμε τη ζύμη μας αφράτη (ψωμιά, τσουρέκια, πίτσες, λουκουμάδες κλπ), μαλακιά (ζυμαρικά, μπισκότα), σκληρή (φύλλο για πίτες), ή αραιή (κέικ, λουκουμάδες). Για να επιτύχουμε το πολυπόθητο αποτέλεσμα φουσκώματος και την κατάλληλη υφή στο τελικό προϊόν, χρησιμοποιούμε στις ζύμες μας διαφορετικούς τρόπους διόγκωσης:\nΓίνεται με μικροβιακή ζύμωση αφού προστεθούν τα κατάλληλα βακτήρια (υγρή, ή ξηρή μαγιά και προζύμι).\nΠροστίθενται ειδικά άλατα στο αλεύρι τα οποία παράγουν αέριο κατά το ψήσιμο (αμμωνία, σόδα, μπέικιν πάουντερ).\nΓίνεται απλά έγχυση αέρα, ή ατμού στο ζυμάρι κατά το ζύμωμα, ή το ψήσιμο.\nΠοιο διογκωτικό είναι κατάλληλο ανά χρήση\nΜαγιά (φρέσκια, ή ξερή) και φυσικό προζύμι για ψωμί, παξιμάδια, μπριός, τσουρεκοειδή, πίτσες, ανεβατά πιτάκια, μπαμπάδες, λουκουμάδες και ντόνατς\nΜπέικιν πάουντερ για κέικ, κεϊκοδειδή και αρτοσκευάσματα\nΣόδα για μπισκότα, κέικ και κεϊκοειδή\nΑμμωνία κυρίως για κουλούρια\nΤα βασικά στάδια παρασκευής ζύμης\nΤο ζύµωµα (ανάμειξη υλικών και µάλαξη)\nΑυτό το στάδιο έχει σκοπό την ανάµειξη των συστατικών του ζυµαριού. Κάθε αλεύρι απαιτεί συγκεκριμένο χρόνο ζυμώματος διότι αν η συνεχιστεί για περισσότερο από τον απαιτούμενο χρόνο, το ζυμάρι χάνει τη συνοχή του. Η ζύμη αρχίζει να γίνεται πλαδαρή και κολλώδης επειδή με την μάλαξη χάνει την αρχική υγρασία και οι δυνατότητές της για απορρόφηση νερού αρχίζουν να περιορίζονται.\nΟ αερισµός της ζύμης (φούσκωµα) ή η ξεκούραση\nΤο στάδιο του αερισμού όταν πρόκειται για ζύμες μαγιάς είναι απαραίτητο για το ζυμάρι καθώς μ’ αυτόν τον τρόπο αποκτά αφράτη δομή. Όταν πρόκειται για ζύμες που θέλουμε να μας δώσουν τραγανό, ή τριφτό αποτέλεσμα (μπισκότα, τάρτες, φύλλα πίτας, ζυμαρικά) τότε πρέπει να τις αφήσουμε να περάσουν ένα μικρό, ή μεγαλύτερο χρονικό διάστημα σε ακινησία και σκεπασμένες, κάποιες φορές στο ψυγείο, κάποιες φορές στον πάγκο. Συνήθως αυτό επιτυγχάνεται με την προσθήκη διογκωτικών υλικών τα οποία δημιουργούν αιθανόλη και διοξείδιο του άνθρακα καθώς και τάνιση των µορίων γλουτένης η οποία είναι συστατικό του αλεύρου σιτηρών.\nΤο πλάσιμο ή το φορμάρισμα\nΣ’ αυτό το στάδιο οι ζύμες μας παίρνουν το σχήμα που θέλουμε να τους δώσουμε κι αυτό το πετυχαίνουμε είτε με τη χρήση των χεριών μας, είτε με τη χρήση ειδικών εργαλείων. Αν πρόκειται για ζύμες μαγιάς πρέπει σ’ αυτό το στάδιο να τις αφήσουμε να ξαναφουσκώσουν.\nΣτο στάδιο αυτό οι ζύμες είναι έτοιμες και μορφοποιημένες και είτε ψήνονται ανάλογα με την περίπτωση σε μέτριες, ή υψηλές θερμοκρασίες, είτε τηγανίζονται. Κάποιες φορές βράζονται κιόλας (ζυμαρικά).\nΤα εργαλεία του ζυμώματος\nΜπολ ανάμειξης υλικών σε διάφορα μεγέθη\nΑπαραίτητα για το ζύμωμα και σε διάφορα μεγέθη ανάλογα με τον όγκο της ζύμης που θέλουμε να δημιουργήσουμε.\nΑπαραίτητο για το πέρασμα των αλεύρων με σκοπό το αφράτεμα (να πάρει αέρα και να φουσκώσει καλύτερα η ζύμη) και το καθάρισμα από τυχόν υπολείμματα.\nΚυρίως για την ανάμειξη των υγρών στοιχείων της ζύμης.\nΜίξερ χειρός ή σταθερό μ’ αναδευτήρα, ή γάντζους\nΓια καλό δούλεμα της ζύμης.\nΣπάτουλες πλαστικές ή σιλικόνης\nΓια ανακάτεμα του αλευριού στα υγρά στοιχεία της ζύμης.\nΓια ομαλή κοπή της απλωμένης ζύμης σε κομμάτια (ροδάκια).\nΣε διάφορα πάχη και μεγέθη. Ανάλογα με τον όγκο και το είδος της ζύμης που θέλουμε ν’ απλώσουμε επιλέγουμε το ανάλογο μέγεθος και πάχος πλάστη.\nΕπιφάνεια ξύλινη πάνω στην οποία ανοίγουμε τη ζύμη σε φύλλο.\nΣε διάφορα σχήματα και μεγέθη. Για κοπή της απλωμένης ζύμης σε όμοια κομμάτια.\nΓια το άλειμμα με αυγό, ή βούτυρο και το λάδωμα των φύλλων, των σκευών και των μπισκότων κλπ.\nΑντικολλητικές φόρμες ψησίματος\nΑπό σιλικόνη, ή αλουμινίου, ή ανοξείδωτες σε διάφορα μεγέθη και σχέδια ανάλογα με τον όγκο ζύμης που έχουμε.\nΤαψιά και ταρτιέρες με σταθερό, ή αποσπώμενο πάτο ανάλογα την περίπτωση\nΓια ψήσιμο πίτσας, τάρτας, πίτας με φύλλο κρούστας κ.α.\nΤσέρκια σε διάφορα μεγέθη και σχήματα\nΓια ψήσιμο ζύμης χωρίς ταψί, αλλά πάνω σε επιφάνειες σιλικόνης.\nΓια ψήσιμο με τσέρκια χωρίς πλύσιμο σκευών και για εξοικονόμηση χώρου.\nζύμεςΙωάννα Σταμούλουμυστικά Ιωάννα Σταμούλου


Η Αραβική ανατροπή. Η ανοιξιάτικη καταιγίδα του Αραβικού κόσμου - Βασίλης Μούτσογλου\nΑπό τις Εκδόσεις Παπαζήση κυκλοφορεί το βιβλίο του Βασίλης Μούτσογλου, ...\nCulturenow.gr: Ας ξεκινήσουμε με τον τίτλο της ταινίας. Ποιά είναι η 10η μέρα; Βασίλης Μαζωμένος: Είναι η μέρα που ολοκληρώνεται η νηστεία και η προσευχή σε μνήμη του εγγονού του Μωάμεθ του Αλί όπου οι Σιίτες μουσουλμάνοι βγαίνουν από το τζαμί και αναπαριστούν το μαρτύριο που βίωσε ο ίδιος στη μάχη της Καρμπάλα χτυπώντας τα κορμιά τους. Πρόκειται για την τελετή της Ασούρα (ανάμνηση στα ελληνικά).\nCul.N.: Ποιά ήταν η διαδικασία συγκέντρωσης υλικού προτού ξεκινήσετε τα γυρίσματα; Β.Μ.: Ήταν μια συνεχής γνωριμία με τον κόσμο των μουσουλμάνων, μέσα από αφηγήσεις, μελέτη και γνωριμίες στην προσπάθεια μου να κατανοήσω τον διπλανό Άλλον.\nCul.N.: Πώς διαλέξατε τον πρωταγωνιστή σας; Είναι ενδιαφέρον το γεγονός ότι ο Αλί δεν είναι επαγγελματίας ηθοποιός και η ταινία είναι στηριγμένη εξολοκλήρου πάνω του. Ποιές ήταν οι προκλήσεις αυτής της επιλογής; Β.Μ.: Ο Αλί δούλευε σε μανάβικο στα Εξάρχεια. Έψαχνα κάποιον να ενσαρκώσει τον ήρωα, που δεν θα κουβαλούσε το στερεότυπο της μιζέριας που έχουμε για τον πρόσφυγα. Η διαδικασία τόσο της επιλογής όσο και της ένταξης στο ρόλο είχε πολλά στοιχεία από το βίωμα αλλά και από το ένστικτο. Πολύ λίγα από τεχνικές υποκριτικής.\nCul.N.: Μιλήστε μας για την εμπειρία σας στην διάρκεια των γυρισμάτων. Πόσο «εύκολο» ήταν να μπείτε στον κόσμο του Αλί και πόσο «δύσκολο» στο να τον μεταφέρετε στην μεγάλη οθόνη; Β.Μ.: Είχε προηγηθεί μια μεγάλη κουβέντα ανάμεσα μας, για αυτό που ζητούσα και αυτό που δεν θα τον εκθέσει. Επέλεξα να μην δουλέψω όπως συνήθως με ηθοποιούς. Προσπάθησα να αποσπάσω την αλήθεια του και μπορώ να πω ότι από ένα σημείο και μετά συνεννοούμαστε με ματιές. Ο Αλί μετέφερε στην οθόνη την αλήθεια του και εγώ τη δική μου. Ελπίζω να συναντήθηκαν.\nCul.N.: Ο τρόπος με τον οποίο προσεγγίζεται η «10η Μέρα» ξεφεύγει από την κλασική φόρμα του ωμού, ντοκιμαντερίστικου ρεαλισμού. Ποιό ήταν το σκεπτικό πίσω από αυτήν την ιδιαίτερη κινηματογράφηση; Β.Μ.: Σκέφτηκα πολύ αν θα έπρεπε να αναπαραστήσω τα γεγονότα ή να βρω έναν τρόπο να βάλω το θεατή σε μια διαδικασία να ταξιδέψει με τον ήρωα χωρίς καν να φωνάζει κάποιος δίπλα του «είμαι ο σκηνοθέτης».\nCul.N.: Ο ρόλος της θρησκείας παίζει βασικό ρόλο στην ταινία καθώς της παραχωρείτε φιλμικό χώρο και χρόνο, που εκτείνεται από την καθημερινότητα του Αλί μέχρι την τελετή της Ασούρα, το τελετουργικό της οποίας σοκάρει τον δυτικό θεατή. Γιατί διαλέξατε αυτήν την τελετή και όχι κάποια άλλη; Β.Μ.: Γιατί αυτή η τελετή, πέραν του ότι είναι σημαντική για τον ισλαμικό κόσμο, στοιχειώνει τον ήρωα από την παιδική του ηλικία. Θέλησα να βάλω το δυτικό θεατή στη διαδικασία κατανόησης του Ισλάμ και της θρησκείας του και έτσι να δει κατάματα πως αυτοί οι άνθρωποι δρουν με αυτόν τον τρόπο. Μόνο αν γνωρίσουμε έναν πολιτισμό μπορούμε να απαντήσουμε στα «γιατί και στα θέλω του».\nCul.N.: Η Ελλάδα ως μέρος που το «ευρωπαϊκό όνειρο» μπορεί να γίνει πραγματικότητα, δεν φαντάζει άπιαστο μόνο για τον οικονομικό πρόσφυγα, αλλά πλέον και για τον έλληνα πολίτη. Στην πρώτη περίπτωση, η ματαίωση αυτή γίνεται με τον πιο σκληρό και υπάνθρωπο τρόπο. Τι γίνεται με την περίπτωση του έλληνα πολίτη και στην περίπτωσή σας, του έλληνα σκηνοθέτη; Β.Μ.: Όλοι είμαστε μέρος πια μιας κρεατομηχανής που αλέθει τους πάντες. Αυτό που πριν έμοιαζε σαν εφιάλτης τώρα γίνεται η δική μας πραγματικότητα. Το Σύστημα δεν ξεχωρίζει τον πρόσφυγα από τον γηγενή, γιατί είναι απρόσωπο και άρα πιο επικίνδυνο. Μοιάζει με το πρώτο «΄Αλιεν» του Ρ. Σκοτ. Εμφανίζεται ελάχιστα και τους εξοντώνει όλους…\nCul.N.: Στην αφίσα της ταινίας διαβάζει κανείς ότι απαγορεύεται η είσοδος σε ξενοφοβικούς και ρατσιστές. Λίγο παράδοξο δεν είναι αυτό; Εάν δεν συστηθεί ο Αλί σε αυτούς τους ανθρώπους, σε ποιούς θα συστηθεί; Β.Μ.: Δεν με ενδιαφέρουν οι φανατικοί κάθε είδους, αλλά οι ψύχραιμοι που θα δουν και θα κατανοήσουν. Δεν είμαι εγώ που θα διδάξω πολιτισμό στους προ - γλωσσικούς. Απλά τους προειδοποιώ ότι δεν είναι ταινία που θα καταλάβουν ούτε θα επικοινωνήσουν και έτσι ας αποφύγουν την επαφή μαζί της. Δεν επιδιώκω την πρόκληση. Απλά η βία είναι πάντα ανορθολογική. Σκεφτείτε την Ασούρα σε συνδυασμό με τους νεοναζί. Δεν είναι εκρηκτικό το μείγμα;\nCul.N.: Τί σημαίνουν για εσάς οι διακρίσεις που έχει συγκεντρώσει μέχρι στιγμής η «10η Μέρα» στην φεστιβαλική πορεία της; Β.Μ.: Μια μικρή ικανοποίηση για τους συνεργάτες μου και μένα και ένας φόρος τιμής στα θύματα της νεοβαρβαρικής επέλασης. Τα βραβεία ανήκουν στον Αλί, στον Μαχντί, στον Χουσεΐν και σε όλους του Αλί του κόσμου.\nΒασίλης Βρεττός: Mise en abyme / ο εαυτός μέσα στον εαυτό\nΞεκινώντας τις φωτογραφικές μου αναζητήσεις για την ενότητα «Mise en Abyme / ...\nΒασίλης Μαζωμένος: Αντιμετωπίζουμε σοβαρό ζήτημα λογοκρισίας και αντιδημοκρατικής συμπεριφοράς\nΕδώ και λίγες ημέρες εκτυλίσσεται μια κωμικοτραγική θα μπορούσε να πεί ...\nΣυζήτηση με αφορμή τη νέα ταινία του Β. Μαζωμένου «10η μέρα» στο Free Thinking Zone\nΜεταναστευτικό, ξενοφοβία, ρατσισμός... μία συζήτηση με αφορμή την ...\nΗ Horme pictures και η X-rated παρουσιάζουν, με την υποστήριξη Ε.Κ.Κ. & Ε.Ρ.Τ. την ...


Paradise Hills | Περιοδικό Move It\nΌταν το τραγούδι της Κατερίνας Ντούσκα επιλέχθηκε να πάει στη Eurovision του 2019, η φωτογράφος, σκηνοθέτης και ηθοποιός Έφη Γούση ανέλαβε την καλλιτεχνική διεύθυνση δημιουργώντας μια καλαίσθητη σκηνική παρουσία αλλά και δημιουργώντας ένα video clip του τραγουδιού, με σαφείς επιρροές από τον Ιερώνυμο Μπος, με πολύ πολύ ροζ τούλι και υπέροχα φορέματα μιας άλλης εποχής.\nΣε αυτό το σημείο θα αναρωτηθεί κανείς τι σχέση έχει το Better Love στην αρχή κειμένου για τη νέα ταινία της Alice Waddington “Paradise Hills”. Η απάντηση απλή: ήδη από τα πρώτα λεπτά η ταινία πλημμυρίζει τον θεατή της με απαράμιλλη αισθητική και υπέροχα πλάνα, λες και κάποιο παράδοξο παραμύθι ξεκινάει και μας προσκαλεί να μπούμε στον μαγικό του κόσμο. Τα πλάνα είναι λες και συνομιλούν με την ίδια αισθητική.\nΦορέματα μίας άλλης εποχής, πολύχρωμη εικονογράφηση, χορός σε κάποιο άγνωστο παλάτι με έναν τρόπον τινά Prince Charming να περιμένει την καλή του στη σκάλα, και πολλά τριαντάφυλλα σε ένα μακρινό νησί που ονομάζεται Paradise (Παράδεισος δηλαδή), και βρέχεται από κάποια άγνωστη γαλάζια θάλασσα.\nΣτο νησί υπάρχει ένα σχολείο-αναμορφωτήριο-κέντρο χαλάρωσης και ευεξίας, που ελέγχεται από τη Δούκισσα (Milla Jovovich), και στο οποίο στέλνονται κορίτσια ώστε να αποκτήσουν τις επιθυμητές συμπεριφορές των οικογενειών τους. Εκεί ξυπνά και η Uma (Emma Roberts), που βρέθηκε εκεί με στόχο να αποδεχθεί τον γάμο που επιθυμεί η μητέρα της για εκείνη.\nΜε την πανέμορφη όμως αυτή κινηματογράφηση ξεκινά και τελειώνει οτιδήποτε έχει να προσφέρει η ταινία στους θεατές της. Η πλοκή πέφτει εξ ολοκλήρου στην παγίδα των κλισέ, καθώς φυσικά τα πράγματα δεν είναι όπως φαίνονται και η Uma με την παρέα της, τις Chloe (Danielle Macdonald), Yu (Awkwafina) και Amarna (Eiza González) προσπαθούν να αποδράσουν και σε αυτή τους την προσπάθεια ανακαλύπτουν ένα φοβερό μυστικό. Κάπου όμως καθετί που συμβαίνει λίγο πολύ το περιμένεις. Η εφηβική ουσιαστικά αυτή ταινία έχει κάτι από το The Island, κάτι από το Lever 16, και κάτι από Disney. Όμως ούτε και αυτή δεν έχει αποφασίσει τι θέλει να είναι.\nΤα flashbacks της πλοκής αφήνουν μισόλογα και κάπου ξεκινούν να εκνευρίζουν, αφού δεν δίνεται ο απαιτούμενος χρόνος και χώρος για να αναπτυχθούν οι χαρακτήρες, που διαδέχονται ο ένας τον άλλο. Για να καταλάβουμε τι στο καλό συμβαίνει ή γιατί πρέπει να μας ενδιαφέρει να το ανακαλύψουμε, περνά αρκετή ώρα και πάλι ζήτημα είναι εάν το πετυχαίνουμε. Εάν η ταινία χρησιμοποιηθεί από τους γονείς για να μιλήσουν στα παιδιά τους για διάφορα θέματα, τότε μπορεί να έχει κάποιο νόημα η δημιουργία της, όμως το κοινό των ενηλίκων, δεν θα βρει κάτι για να δικαιολογήσει τον χρόνο του.\nΠαρόλα αυτά, ακόμη κι έτσι, η αισθητική της σκηνοθέτιδος ενέχει μία ιδιαίτερη δύναμη και ματιά, φανερώνοντας ένα αξιοπρόσεκτο ταλέντο. Αυτό μας κάνει πολύ έντονα να σκεφτούμε πώς θα διαχειριστεί τις μελλοντικές της ιδέες, αφού με το κατάλληλο υλικό, ένα σενάριο, μία ιστορία δυνατή, και τον κατάλληλο χειρισμό του, μπορεί να δημιουργήσει ένα συγκλονιστικό αποτέλεσμα. Στο μεταξύ, το Paradise Hills είναι απλώς κάτι όμορφο, που στην ομορφιά του αυτή δεν κρύβεται απολύτως τίποτα άλλο για να το νοηματοδοτήσει περαιτέρω.\nΔημοσίευση: 15 Ιαν. 2020, 17:12\nO Thor θα υποδυθεί τον Hulk Hogan\nΑν έχεις θητεύσει με επιτυχία σαν Thor, τι να σου πει η πάλη. Εννοείται...


Blue Star Ferries - Page 10 - Εταιρείες & πλοιοκτήτες - Shipfriends\nΕίναι λαχείο! Πρέπει να το έχω ξαναγράψει, μου έχει τύχει να πάω μία μέρα πριν και να βρω super economy και μου έχει τύχει να πάω και 1,5 μήνα νωρίτερα και να έχουν εξαντληθεί. Δεν χάνεις τίποτα να δοκιμάσεις αλλά πάντα στα κεντρικά πρακτορεία της εταιρείας.\nΠροχθες μετα τις εκλογες ειπα να παω στο Far east να ξεσκονισω τα κινεζοκορεατικα μου... Εκει λοιπον που μιλουσα με τον μαγειρα εμαθα πως οι κορεατες που ηταν στην BS ηταν απο την Samsung και οτι ειναι αποφασισμενο πλεον για δυο 150μ να χτιστουν εκει... ειδομεν...\nΜήπως σε πρόδωσαν τα κινεζοκορεατικα σου και δεν κατάλαβες καλά το όνομα του Ναυπηγείου?\nΓιατί οι υπογραφές πέφτουν από ώρα σε ώρα!\nΚανωντας μια σχετικη αναζητηση και διαβαζωτας τα thread στην κατηγορια τωμ βλαβων προς εκπληξεως μου δεν ειδα κατι σαν "Βλαβες Blue Star 1-2" αραγε να μην εχουν παρουσιαστει ποτε η απλα να μην εγιναν γνωστες;\n2 Mαρτίου 2004 το BLUE STAR 1 παρουσίασε έντονο vibration από Κω προς Ρόδο και διαπιστώθηκε ότι είχε αποκολληθεί ένα μικρό μέρος σε τρία από τα πτερύγια της μία προπέλας. Επίσης τον Σεπτέμβρη του 2004 το BLUE STAR 1 αντιμετώπισε πρόβλημα με τους μειωτήρες.\nΤο αδερφό, BLUE STAR 2, στις 4 Απριλίου του 2007 παρουσίασε κάποιο πρόβλημα στο σύστημα ψύξης των μηχανών ενώ έπλεε από Πειραιά για Σύρο με αποτέλεσμα να χρειαστεί να τις σταματήσουν για κάποιο διάστημα και η επισκευή έγινε εν πλω από το πλήρωμα του βαποριού.\nΥ.Γ.: Τα θεματάκια που αναφέρω είναι από ανακοινώσεις του ΥΕΝ και όχι από το μυαλό μου\nEdited July 14, 2009 by George\nMηπως ειναι ευκαιρια να αναβαθμιστει λιγο και το site της Blue Star; Στην ουσια δεν εχει αλλαξει και πολυ απο τοτε που πρωτοστηθηκε, σε αντιθεση με το site της Superfast που ειναι πολυ πιο user friendly και εμφανισιμο.\nΠέρασαν δύο χρόνια από το σχόλιο σου και επιτέλους αποφάσισαν να το ανανεώσουν. Πράγματι ήταν πολύ “γερασμένο” (τεχνικά αλλά και εμφανισιακά) και δεν ταίριαζε με την γενικότερη εικόνα του ομίλου.\nΣου δειχνει τωρα που οντως εχει ανεβει το νεο site. Πολυ ωραιο εμφανισιακα και αρκετα πιο λειτουργικο απο το παλιο. Το μονο που με παραξενευει ειναι η εμφανιση του δρομολογιου Πειραιας Ηρακλειο αν και αναφερεται οτι το δρομολογιο εκτελειται απο την superfast ferries.\nΕίπαμε ότι χρειαζόταν ανανέωση το site της εταιρίας και όντως, το νέο είναι αρκετά καλύτερο. Αλλά εμένα αυτό το "πιλοτήριο" κάπως άσχημα μου κάθεται. Δε μπορούσε να λέει γέφυρα καλύτερα?\nΑυτή η λέξη "πιλοτήριο" αναφερόταν (και μάλλον αναφέρεται ακόμα) στις μπροσούρες της Superfast που είχε ακριβώς το ίδιο πλάνο για τα πλοία της. Πάντα "πιλοτήριο" και προφανώς γι'αυτό το ακολούθησε και η Blue Star.\nΗ Blue Star Ferries μόλις ξεκίνησε η νέα δρομολογιακή περίοδος ανακοίνωσε ήδη τα δρομολόγια της για την επόμενη περίοδο. Βέβαια μπορούν να υπάρξουν κάποιες αλλαγές ή τροποποιήσεις σε αυτά.\nΤην ανανέωση της, εδώ και τρία χρόνια, στήριξης της στο Διαγόρα Ρόδου ανακοίνωσε η Blue Star Ferries: Χορηγία Blue Star Ferries στην ΠΑΕ Διαγόρας\nΑναχώρησε το SUPERFERRY από τον Πειραιά για την Ραφήνα πριν λίγα λεπτά, πράγμα που σηματοδοτεί και το τέλος των φετινών ετησίων συντηρήσεων των πλοίων της BLUE STAR.\nAπό αύριο όλα τα πλοία της εταιρείας ξανά στις "κανονικές" τους γραμμές. Ή τουλάχιστον όλα, μιας και αναζητείται -προς το παρόν- ρόλος για τον Μπλέ Ορίζοντα.\nκαι προσεξτε δυο σημεια:α)«Είχαμε να διαλέξουμε ανάμεσα σε δύο δρομολόγια και επιλέξαμε εκείνο των Χανίων» , β)Η αρχή θα γίνει με Βlue Horizon & Στη συνέχεια όμως η εταρεία έχει σχέδια να αντικατάστήσει το Horizon.\nερωτημα 1ο:οι δυο γραμμες ποιες ηταν?(χιο-λεσβο)?\nερωτημα 2ο:πιο πλοιο θα το αντικαταστησει?(blue star 1 ή sf11)?\nΚαι στα δυο σε βρισκω σωστο!!!\nΗ γραμμή της Θεσαλονίκης είναι η δεύτερη....\nΠως εισαι τοσο σιγουρος?Γνωριζεις κατι απο μεσα?\nγια να το λέω κάτι ξέρω.. τώρα απο μέσα απο έξω... δεν έχει σημασία...\nΕχω καποιες ενστασεις κ δεν πιστευω οτι ηταν ποτε η γραμμη θεσ/νικης δευτερη γραμμη(βασικα δεν πιστευω οτι περασε καν απο το μυαλο τους).\nΗ Αττικα δεν μας εχει συνηθισει να "σβηνει" ετσι τα πλοια της πρωτον κ δευτερον το πλοιο ειναι πολυ καλητερο απο πολλα αλλα πλοια που ειναι σε αλλες πολυ καλητερες κ κερδοφορες γραμμες.Το να "σβησεις" ετσι ενα πλοιο που ειναι ικανο να ανταγωνιστει αλλα πλοια ειναι μαλλον βλακεια!\nΤο επόμενο καραβάκι που θα περισέψει εκεί θα πάει, είμαι σίγουρος!\nΣε πρόσφατη, απρόσωπη και εντελώς τυχαία επαφή μου με την BSF, με μεγάλη μου χαρά διαπίστωσα το πόσο «λαρτζ» παραμένει η εταιρεία και δικαίως βρίσκεται στην κορυφή…μακράν των άλλων. Εντάξει, όσα μου προσφέρει τα πληρώνω και με το παραπάνω…αλλά όπως και να το κάνεις όταν ακούς κι «ένα ευχαριστώ» αισθάνεσαι ότι σέβονται τα λεφτά που τους δίνεις. Σε αντίθεση με κάποιους άλλους που και στα παίρνουν…και θεωρούν ότι περίπου σου κάνουν και χάρη που σε βάζουν στα βαπόρια τους.\nΤο 18130 είναι ο πανελλαδικός αριθμός κρατήσεων για τη Blue Star Ferries (από σταθερό και από κινητό).\nΣτα "Χανιώτικα Νέα" δημοσιεύτηκε σήμερα 6-5-10 το πιό κάτω άρθρο:\nΑΠΟ ΤΗ BLUE STAR\nΔωρεάν εισιτήρια λόγω της καθυστέρησης...\nΔωρεάν εισιτήρια έδωσε η Blue Star σε επιβάτες πλοίων της λόγω της καθυστέρησης στην άφιξη του Blue Horizon προχθές στη Σούδα.\nΟπως και χθες έγραψαν τα “Χ.Ν.”, το πλοίο Blue Horizon έπαθε μηχανική βλάβη με αποτέλεσμα να καταπλεύσει στο λιμάνι με καθυστέρηση μιάμισι περίπου ώρας. Δηλαδή, γύρω στις 11.30 τη νύχτα αντί για τις 10 το βράδυ. Το πλοίο μετέφερε 287 επιβάτες. Δεκάδες άλλοι επιβάτες, που θα ταξίδευαν με το ίδιο πλοίο από τη Σούδα στον Πειραιά, με λεωφορεία που ναύλωσε η εταιρεία μεταφέρθηκαν στο Ηράκλειο για να ταξιδέψουν με Super Fast, το οποίο απέπλευσε στη 1 χθες τα ξημερώματα από το Ηράκλειο για την Αττική.\nΣε επιστολή της προς το Υπουργείο Οικονομίας, Ανταγωνιστικότητας και Ναυτιλίας, που κοινοποίησε και σε ΜΜΕ, η Blue Star Ferries, αναφέρεται στις ενέργειές της και συγκεκριμένα σημειώνει:\n“Α) Στους επιβάτες από Χανιά για Πειραιά που θα ταξίδευαν σήμερα 4/5 και ώρα 11 μ.μ. για Πειραιά επιστράφηκε ο ναύλος που είχε καταβληθεί, τους δόθηκαν δωρεάν εισιτήρια από Ηράκλειο για Πειραιά με το F/B Super Fast XII και επίσης μεταφέρθηκαν από τα Χανιά προς Ηράκλειο, όσοι δεν είχαν Ι.Χ. αυτοκίνητο, με πούλμαν της εταιρείας μας δωρεάν.\nΒ) Στους επιβάτες του F/B Super Fast XII, από Ηράκλειο για Πειραιά λόγω της αλλαγής της ώρας αναχώρησης από Ηράκλειο 11 μ.μ. σε 1 π.μ., δόθηκε ως προσφορά από την εταιρεία μας ένα δωρεάν εισιτήριο για μελλοντικό τους ταξίδι λόγω της καθυστερημένης αναχώρησης.\nΓ) Στους επιβάτες του F/B Blue Horizon της 4/5/10 από Πειραιά για Χανιά, δόθηκε ως προσφορά από την εταιρεία ένα δωρεάν εισιτήριο για μελλοντικό τους ταξίδι, λόγω της καθυστερημένης άφιξης στα Χανιά.\nΣε όλους τους επιβάτες τόσο του F/B Super Fast XII όσο και του F/B Blue Horizon από το Ηράκλειο, κάτοχοι εισιτηρίων οικονομικής θέσης, δόθηκαν καμπίνες δωρεάν”.\n1ον. Γενναιόδωρη κίνηση εκ μέρους της εταιρείας\n2ον. "Πόνεσε" επικοινωνιακά πολύ αυτή η βλάβη.\n3ον. Περισσεύουν πολλές καμπίνες και τις διαθέτουμε δωρεάν.\nΜήπως ξέρει κάποιος πώς γίνεσαι μέλος του SeaSmiles και τι προνόμια σου δίνει;\nΤο είδα στο περιοδικό OnBlue, αλλά δεν έλεγε τίποτα άλλο.\nδιαβαζα πιο πριν για την αγωνια με το τι θα γινει με το superferry κ τα αλλα πλοια με την ελευση του δηλος κ ειπα να σας δωσω την απαντηση κ το σεναριο που εχει στο μυαλο της η εταιρια!!!\nτο δηλος θα κανει το πρωινο παρο ναξο κ ιο σαντορινη\nτο απογευματινο θα παραμεινει για να παρουμε κ τα λεφτα απο την αγονη\nτο καινουργιο δρομολογιο που προστηθετε ειναι το βραδυνο μεταξυ 10-11.30 για παρο ναξο σαντορινη\nτο ιθακη κανονικα το πρωινο του δρομολογιο\nτο superferry τα ιδια\nαπο του χρονου που ερθει κ το πατμος βλεπουμε...η γραμμη της εταιριας ειναι να κρατησει τα κεκτημενα του καστρου της της κυκλαδες ωστε να μην μπορεσει να μπει κανενας αλλος κ καλα κανει δηλαδη


2ο Νηπιαγωγείο Αριδαίας: Φροντίζω ή τιμωρώ όταν βάζω όρια στο παιδί;\nΓράφει η Κάτια Λαζάρου, Σύμβουλος Ψυχικής Υγείας - Προσωποκεντρική Θεραπεύτρια\nΤο παιδί μεγαλώνει, αναπτύσσεται ψυχικά και συναισθηματικά και μέσα από τη ματαίωση. Σταδιακά μαθαίνει ότι δεν μπορεί να έχει τα πάντα και πως η συμπεριφορά του έχει συνέπειες για το ίδιο και τους άλλους. Τα όρια που τίθενται από τους γονείς αποτελούν το πρώτο βήμα, ώστε το παιδί να μπορέσει μεγαλώνοντας να αναπτύξει και εσωτερικά όρια, να είναι δηλαδή σε θέση να ελέγχει τον εαυτό του και τις παρορμήσεις του και να ρυθμίζει τη συμπεριφορά του. Κατά συνέπεια, η οριοθέτηση συνιστά βασική φροντίδα προς το παιδί όταν εφαρμόζεται με σεβασμό στην προσωπικότητα και τις ανάγκες του και όχι τιμωρητικά. Ιδιαίτερη σημασία λοιπόν έχει ο τρόπος, το "πώς" οριοθετούμε ένα παιδί.\nΗ νηπιακή ηλικία, εξαιτίας των ιδιαίτερων αναπτυξιακών χαρακτηριστικών της (νοητική και γλωσσική ανάπτυξη, ικανότητα κατηγοριοποίησης κτλ.) είναι η κατάλληλη περίοδος που οι γονείς μπορούν και πρέπει να ξεκινήσουν να οριοθετούν το παιδί. Η οριοθέτηση είναι πρώτα απ’ όλα ζήτημα σχέσης γονέα-παιδιού κι όχι ένα πακέτο οδηγιών που πρέπει να εφαρμοστεί κατά γράμμα. Με άλλα λόγια, στόχος του άρθρου δεν είναι να δώσει "συνταγές" αλλά ορισμένες κατευθυντήριες γραμμές.\nΤα όρια χρειάζεται να συμβαδίζουν με το αναπτυξιακό στάδιο του παιδιού και να προσαρμόζονται στα ιδιαίτερα χαρακτηριστικά και τις ανάγκες του. Κρίνουμε τη συμπεριφορά και όχι το ίδιο το παιδί και διαφοροποιούμε το συναίσθημα από την πράξη. Δηλαδή, αναγνωρίζουμε, σεβόμαστε, αποδεχόμαστε όλα τα συναισθήματα, αλλά όχι και όλες τις συμπεριφορές. Και αυτό είναι κάτι που μπορούμε να πούμε ευθέως στο παιδί π.χ. "Μπορείς να είσαι στενοχωρημένος, θυμωμένος, όχι όμως να χτυπάς τους άλλους και να καταστρέφεις πράγματα".\nΣυνέπεια - σταθερότητα - ευελιξία: Τα παιδιά κατανοούν και δέχονται τα όρια μόνο όταν αυτά είναι σαφή, σταθερά και προσαρμοσμένα στις ανάγκες τους.\nΑρχή του εδώ και τώρα. Η επικοινωνία με το παιδί χρειάζεται να εστιάζεται στη δεδομένη χρονική στιγμή και στη συγκεκριμένη κατάσταση. Οι αναφορές στο παρελθόν, οι γενικεύσεις («πάντα τα ίδια έκανες...») και οι προφητείες για το μέλλον («δεν θα αλλάξεις ποτέ...») είναι συνήθως απαξιωτικές για το παιδί και καθόλου βοηθητικές στην επίλυση της κρίσης. Οι συνέπειες να είναι άμεσες και σχετικές με ό,τι έγινε. Μια τιμωρία που έρχεται με χρονική καθυστέρηση ή που το περιεχόμενό της είναι άσχετο με το λόγο για τον οποίο επιβάλλεται, μπερδεύει και θυμώνει, δεν διαπαιδαγωγεί.\nΑναρτήθηκε από 2ο ΝΗΠΙΑΓΩΓΕΙΟ ΑΡΙΔΑΙΑΣ στις 11:51 μ.μ.\nΕτικέτες αφιέρωση χρόνου στα παιδιά, διαπαιδαγώγηση, διαπαιδαγώγηση νηπίου, επιβράβευση, όρια, συμπεριφορά\nTips για να βοηθήσει το παιδί στη μελέτη μια εργαζ...\nΠώς μπορούν οι γονείς να κάνουν τη δουλειά του δασ...\nΗ εξομολόγηση μιας δασκάλας: Γιατί σταμάτησα να δί...\nΘύμα e-bullying 1 στους 3 μαθητές Δημοτικού!\n15 μπαμπάδες... τσαλακώνουν τον ανδρισμό τους για ...\n6 μαθήματα που κάθε μπαμπάς πρέπει να δώσει στην κ...


ΣΚΕΦΤΟΜΑΣΤΕ ΕΛΛΗΝΙΚΑ: Πιστοποιητικά εμβολιασμού Covid-19: ''Σύγχρονη Σπιναλόγκα'';\nΠιστοποιητικά εμβολιασμού Covid-19: ''Σύγχρονη Σπιναλόγκα'';\nΣχόλιο ID-on't: Ακόμη μια ξεκάθαρη δήλωση κατά του "πιστοποιητικού εμβολιασμού" από έναν πρώην πολιτικό. Επαναλαμβάνουμε πως μέσω του ID-ont δεν προβάλουμε συγκεκριμένες κομματικές θέσεις. Μας ενδιαφέρουν... δηλώσεις πολιτικών που κινούνται υποστηρικτικά προς τις θέσεις του ID-ont. Με την προβολή αυτών των δηλώσεων δεν ταυτιζόμαστε αναγκαστικά με το σύνολο των θέσεων των κομμάτων που εκπροσωπούν....


Πολωνία – Σλοβακία 1-2: Νικηφόρο ξεκίνημα με... αριθμητικό πλεονέκτημα (vid)\nΟι καλύτερες φάσεις της αναμέτρησης ανάμεσα σε Πολωνία και Σλοβακία, στο πλαίσιο της 1ης αγωνιστικής του Ε' ομίλου του Euro 2020.\nΤο καλύτερο ξεκίνημα στο Euro 2020 έκανε η Σλοβακία η οποία σημείωσε την πρώτη της νίκη στην πρεμιέρα του πέμπτου ομίλου, επικρατώντας της Πολωνίας με 2-1 στο «Σεντ Πίτερσμπουργκ Στέιντιουμ» της Αγίας Πετρούπολης.\nΗ αναμέτρηση είχε αυτογκόλ, την πρώτη κόκκινη κάρτα του τουρνουά αλλά και ένα όμορφο γκολ από τον Σκρίνιαρ το οποίο έδωσε το τρίποντο στους Σλοβάκους.\nΟι Πολωνοί μπήκαν πιο δυναμικά στο παιχνίδι, έχοντας την κατοχή της μπάλας, με αποτέλεσμα να ωθήσουν την Σλοβακία σε ένα πιο αμυντικό παιχνίδι, όμως η απάντησή τους ήταν άμεση.\nΠριν την συμπλήρωση 15 λεπτών αγώνα, ο Ντούντα πραγματοποίησε την πρώτη αξιόλογη τελική του αγώνα, κάνοντας ένα συρτό σουτ το οποίο κατέληξε άουτ αλλά ανησύχησε τόσο την άμυνα όσο και τον τερματοφύλακα.\nΤο σκορ άνοιξε λίγα λεπτά αργότερα όταν ο Μακ έκανε μία ωραία ενέργεια, ντριμπλάροντας τους αμυντικούς της Πολωνίας και μπήκε μέσα στην περιοχή κάνοντας ένα δυνατό σουτ.\nΗ μπάλα χτύπησε στο δοκάρι και έπειτα στην πλάτη του Σέζνι πριν καταλήξει στα δίχτυα για το 0-1.\nΜε το ξεκίνημα του δευτέρου ημιχρόνου οι Πολωνοί χρειάστηκαν μόλις 21 δευτερόλεπτα για να φέρουν το ματς στα ίσια, με τον Ρίμπους να φέρνει την μπάλα μέσα στην περιοχή και τον Λινέτι να σουτάρει από κοντά για το 1-1.\nΟι ισορροπίες άλλαξαν μετά την αποβολή του Κριχόβιακ ο οποίος είδε την δεύτερη κίτρινη κάρτα και κατ’ επέκταση την πρώτη κόκκινη του τουρνουά, με αποτέλεσμα να πάρει τον δρόμο προς τα αποδυτήρια.\nΤο αριθμητικό πλεονέκτημα ωφέλησε τους Σλοβάκους οι οποίοι πήραν την νίκη χάρη στο γκολ που σημείωσε ο Σκρίνιαρ στο 69ο λεπτό, χαρίζπντας στην ομάδα του τους τρεις πολύτιμους βαθμούς.\n21:25 - 14/06/2021\nΧαλκιδική: 14χρονος ποδοσφαιριστής κατέρρευσε την ώρα της προπόνησης Ισπανία- Σουηδία: Οι συνθέσεις του αγώνα


Συνάντηση πραγματοποίησε σήμερα στα γραφεία του Κινήματος Οικολόγων – Συνεργασία Πολιτών ο Πρόεδρος κ. Χαράλαμπος Θεοπέμπτου και η αναπληρώτρια Πρόεδρος κ. Έφη Ξάνθου μαζί με τον Υφυπουργό έρευνας, καινοτομίας και ψηφιακής πολιτικής κ. Κυριάκο Κόκκινο.\nΣε δηλώσεις του μετά το πέρας της συνάντησης ο Πρόεδρος κ. Χαράλαμπος Θεοπέμπτου ευχαρίστησε τον υφυπουργό για την εποικοδομητική συζήτηση που είχαν και ανέφερε πως «Τα θέματα που συζητήσαμε είχαν μεγάλο ενδιαφέρον και εστιάστηκαν σε θέματα εφαρμογής της τεχνολογίας στην κυβερνητική μηχανή, για την εξυπηρέτηση Πολίτη κλπ.\nΤόνισε πως «Πλέον είναι μεγάλη η σημασία της πληροφορικής και της τεχνολογίας ιδιαίτερα με τις εποχές που ζούμε σήμερα. Γι’ αυτό και είναι πολύ σημαντικό το έργο του υπουργείου και του προσωπικού. Συγχαρητήρια για όλη τη δουλειά ειδικά εν μέσω της πανδημίας του κορωνοϊού. Συμπλήρωσε πως χρειάζονται ακόμα να γίνουν πολλά για να αλλαξουν ορισμένα πράγματα μέσα στη δημόσια υπηρεσία».\nΟ Υφυπουργός έρευνας και καινοτομίας κ. Κόκκινος σε δηλώσεις του αναφέρει πως «Έχω μείνει έκπληκτος από την κατανόηση των προκλήσεων που αντιμετωπίζουμε ως κοινωνία και ως κράτος αλλά και ως υφυπουργείο. Είναι ιδιαίτερα ευχάριστο που σε όλα τα θέματα που έχουμε συζητήσει υπήρξε πλήρης ταύτιση απόψεων για το πως πρέπει να προχωρήσουμε με αποφασιστικά βήματα και είμαι σίγουρος πως θα έχουμε την στήριξη του κινήματος σε όλα τα θέματα πολιτικής αλλά και υλοποίησης πρωτοβουλιών που έχουμε ξεκινήσει».\nΠρόσθεσε πως «Έχουμε συμφωνήσει συγκεκριμένο σχέδιο δράσης κυρίως για θέματα παιδείας με πρωτοβουλίες που θα ενορχηστρώσουμε από το οικοσύστημα του ακαδημαϊκού χώρου, των ιδιωτικών επιχειρήσεων και τον δημόσιο τομέα. Συζητήσαμε επίσης και για την ανάγκη αναβάθμισης ψηφιακών δεξιοτήτων δημοσίων υπαλλήλων».


Πόντιοι και Κρητικοί! Γιατί μοιάζουν τόσο πολύ; - Κρήτη & Κρητικοί\nΠόντιοι και Κρητικοί! Γιατί μοιάζουν τόσο πολύ;\nΠόντιοι και Κρητικοί. Δύο λαοί με τόσα πολλά κοινά στοιχεία. Ποια είναι η αλήθεια για όλα αυτά και τι ενώνει τον Πόντο με την Κρήτη;\nΛάοι περήφανοι, οι Πόντιοι και οι Κρητικοί, αγαπούν με πάθος την παράδοσή τους, τα ήθη και τα έθιμα τους. Τα διατηρούν αναλλοίωτα στο πέρασμα των αιώνων και τα μεταδίδουν από γενιά σε γενιά. Οι ομοιότητές τους στη γλώσσα, την παράδοση, την φιλοξενία, την ενδυμασία, τη μουσική, τη λύρα και τον χορό είναι αναμφισβήτητες\nΑυτές οι ομοιότητες δεν είναι τυχαίες. Συνδέονται ιστορικά για περισσότερα από χίλια χρόνια. Πώς όμως;\nΣτην ναυτική εκστρατεία του Νικηφόρου Φωκά το 960μ.Χ, η οποία είχε σαν στόχο να εκδιώξει τους Σαρακηνούς από την Κρήτη, πήραν μέρος στρατιώτες από τον Πόντο και τότε εγκαταστάθηκαν εκεί οι πρώτοι μετανάστες.\nΟι εσωτερικές μεταναστεύσεις συνεχίστηκαν για πολλούς αιώνες. Όπως αναφέρεται ιστορικά, το Φεβρουάριο του 1414, ο αρχηγός των Τραπεζούντιων Αμβράκιος Αντέρον Αρμίητος, ζήτησε από την ενετική Σύγκλητο να εγκατασταθούν στην Κρήτη 880 οικογένειες από την Τραπεζούντα του Πόντου.\nΌταν ο Ντίσνευ βρέθηκε στη Κρήτη το 1963 για να γυρίσει ταινία\nΈτσι χτίστηκε ένα χωριό κοντά στην Σητεία και ονομάστηκε Τραπεζούντα. Το 1648 το χωριό καταστράφηκε και σήμερα υπάρχουν μόνο λίγα ερείπια. Εκεί βρέθηκε και παράσταση με το μονοκέφαλο αετό των Κομνηνών της Τραπεζούντας. Υπάρχουν κι άλλα χωριά, των οποίων οι ονομασίες έχουν ρίζες Ποντιακές. Όπως Τσακώνη, Μαρουλά, Αττιπάς, Αργυρούπολη, Λιθίνε κ.α.\nΠολλοί ήταν οι Πόντιοι που μετανάστευσαν στην Κρήτη μετά την άλωση της Τραπεζούντας το 1461. Aκόμη και στην επανάσταση του 1821, Πόντιοι πολέμησαν στην Κρήτη, όπως ο Αλέξης Μαυροθαλασσίτης, ο οποίος έπεσε σε μάχη και θάφτηκε στα Κρητικά χώματα.\nΜε την Μικρασιατική καταστροφή και την γενοκτονία των Ποντίων το 1922, πολλοί Πόντιοι κατέφυγαν στην Κρήτη και έμειναν για πάντα εκεί, βρίσκοντας αγάπη και θαλπωρή από τους φιλόξενους κατοίκους της.\nΑναφέρεται ότι ο Τζιάκομο Κορνάρο, πατέρας του Βιτσέντζου, κατοικούσε στην Κρητική Τραπεζούντα. Στον Ερωτόκριτο συναντάμε λέξεις από την ποντιακή διάλεκτο όπως κρούζω, ο ψέλλον, κιντέα, κομπώνω, χάλκωμαν, κ.α\nΗ παράδοση λέει ότι οι Κρητικοί, βλέποντας του Πόντιους να χορεύουν τον χορό «τικ», τους θαύμασαν τόσο που δημιούργησαν έναν άλλο και τον ονόμασαν Λαζώτη (από τους Λαζούς).\nΌμως πέρα από τα ιστορικά στοιχεία που τους ενώνουν, υπάρχει πραγματική αγάπη μεταξύ τους. Αυτό γίνεται φανερό όταν τυχαίνει να συναντηθούν Πόντιοι με Κρητικούς σε διάφορες κοινωνικές εκδηλώσεις. Πολύ συχνά μάλιστα, σύλλογοι Ποντίων και Κρητών, οργανώνουν από κοινού εκδηλώσεις πολύ επιτυχημένες και εντυπωσιακές, όπου η λεβεντιά κι η περηφάνεια κυριαρχούν.\nΜέχρι και επιχειρήσεις δημιουργούνται, με συνεργασία κρητικών και ποντίων, όπως το κρεοπωλείο Ο Πόντιος & ο Κρητικός.\nΣτις φλέβες των Κρητικών κυλάει ποντιακό αίμα ή στις φλέβες των Ποντίων κρητικό; Ποιος μπορεί να πει με βεβαιότητα;\nΌπως και να έχει, η αλήθεια μπορεί να βρίσκεται στους στίχους του τραγουδιού, που ερμηνεύουν ο Νίκος Ζωϊδάκης με τον Κώστα Καζαντζίδη “Οι Πόντιοι κι οι Κρητικοί“.\nΟι Πόντιοι κι οι Κρητικοί όπου και να βρεθούνε\nτσίπουρο πίνουν και ρακί κι οι λύρες κελαηδούνε.\nΘΑ ΣΕ ΕΝΔΙΑΦΕΡΟΥΝ ΚΑΙ ΑΥΤΑ\nΟ Ποντιακός μονοκέφαλος αετός στη Σητεία της Κρήτης και η Ποντιακή πόλη «Τραπεζόνδα» | Κρήτη & Κρητικοί\n800 οικογένειες Ελλήνων από την Τραπεζούντα ίδρυσαν νοτιοανατολικά της πόλης της Σητείας, πόλη την οποία ονόμασαν «Τραπεζόνδαν» και στην οποία γεννήθηκε ο Βιτσέντσος Κορνάρος\nΣυγκλονιστικό βίντεο: Κρητικοί και Πόντιοι χορεύουν αντικριστά | Video | Κρήτη & Κρητικοί\nΟ αντικριστός χορός Κρητών και Ποντίων, υπό τους ήχους της κρητικής και της ποντιακής λύρας μάγεψε τους παριστάμενους, οι οποίοι ξέσπασαν σε ένα παρατεταμένο χειροκρότημα.\nΛαογραφία-Ιστορία\tΚρήτη, Νίκος Ζωϊδάκης, Πόντος, χορός\nΣυγκλονιστικό βίντεο: Κρητικοί και Πόντιοι χορεύουν αντικριστά\nΗ Κρητική διάλεκτος στην Ελληνική γλώσσα\n4 Κρητικοί αποκαλύπτουν τα μυστικά του νησιού\n← Γεώργιος Δασκαλογιάννης: Ο Σφακιανός καπετάνιος-βουλευτής που ζήτησε από το 1901 να εκλέγονται και οι γυναίκες στην Κρήτη! Μαντήλι, βράκα και ρακή… →


Μικρές απορίες και προβλήματα με τους Υπολογιστές - Σελίδα 20 • e-steki\nΤο e-steki είναι μια από τις μεγαλύτερες ελληνικές διαδικτυακές κοινότητες με 67,546 μέλη και 2,432,001 μηνύματα σε 76,193 θέματα. Αυτή τη στιγμή μαζί με εσάς απολαμβάνουν το e-steki άλλα 180 άτομα.\nH Corpse Bride έγραψε: στις 01:56, 28-05-08:\nκαι ερωτω..Κανω σερτς για κομματια που εχω κατεβασει, και τα βγαζει μ'ενα διακριτικο μπλεδακι (100% Β) και δεν παιζει τιποτα. Καααανω μια γυρα σ'ολα τα πολυτιμα νταουνλοουντιασματα μου, και το μπλεδακι εχει βαψει παντου. Καμια ιδεα πριν αρχισω να τσιριιΙΙΙΖΖΖΖΩΩΩΩΩ?\nH Corpse Bride έγραψε: στις 02:11, 28-05-08:\nO fandago μπορεί να φαίνεται αλλά ΔΕΝ έγραψε: στις 02:45, 28-05-08:\nΔεξί κλικ > ιδιότητες > για προχωρημένους > ξετίκαρε το "συμπίεση περιεχομένων για εξοικονόμηση χώρου στο δίσκο"\nΓια την περίπτωση που το θέλει κάποιος αργότερα δηλαδή\nH nina21 αυτή τη στιγμή δεν είναι συνδεδεμένη. Επαγγέλεται Λογιστής/ρια . Έχει γράψει 338 μηνύματα.\nH ninaki Μπέμπη μου!!! Σε περιμένω... έγραψε: στις 11:52, 31-05-08:\nΠαιδιά, έχω αγοράσει μια οθόνη εδώ και κάποιους μήνες για το γραφείο, η οποία στο κατάστημα που την αγόρασα μου είπαν πως μπορώ να την χρησιμοποιήσω και σαν ΤV!\nΑγόρασα ένα προγραμματάκι που μου είπαν για να το περάσω στο PC και μια κεραία που είχε μέσα στο κουτί!\nΤελικά δεν βλέπω να πιάνει σήμα η κεραία και μου είπε ένας τεχνικός που τον παρακολουθεί πως θα πρέπει να αγοράσω αλλη κεραία για να μπορώ να βλέπω TV...\nΑυτος μου πέρασε το προγραμματάκι αλλά δεν ήξερε απο εκεί και πέρα πως θα το κάνουμε έτσι ώστε να βλέπω εικόνα τηλεόρασης!\nΚεραία άλλη μέχρι στιγμή δεν έχω πάρει γιατί δεν ξέρω καν πως να το κάνω!\nΈχεις μήπως κανένας κάτι να μου πεί ώστε να με βοηθήσει????\nO borat ΖΟΡΤ έγραψε: στις 11:55, 31-05-08:\nΚάρτα τηλεόρασης έχεις στο pc σου;\nH commie έγραψε: στις 14:41, 09-06-08:\nκαλησπέρα έχω ένα πρόβλημα με το p.c. μου,\nπροσπαθώ να βάλω ένα cd και μου βγαίνει μια ταμπελίτσα και μου λέει :\nξέρει κανείς τι είναι αυτό ?\nΟ giver αυτή τη στιγμή δεν είναι συνδεδεμένος Είναι 42 ετών . Έχει γράψει 70 μηνύματα.\nO giver έγραψε: στις 15:03, 09-06-08:\nΑρχική Δημοσίευση από commie\nΕμφάνιση περισσότερων μηνυμάτων του χρήστη giver\nH commie έγραψε: στις 04:52, 11-06-08:\nΑρχική Δημοσίευση από giver\nσε ευχαριστώ giver!\nH ninaki Μπέμπη μου!!! Σε περιμένω... έγραψε: στις 11:51, 11-06-08:\nΑν και πολύ αργά τώρα είδα την ερώτησή σου Borataki...\nΔεν ξέρω καν τι είναι αυτό!\nΌταν αγόρασα την οθόνη...μου είπαν εκεί πως με τη συγκεκριμένη θα μπορώ να βλέπω και τηλεόραση...\nαν αγοράσω ένα προγραμματάκι και το περάσω στον Η/Υ...\nO EpaRon έγραψε: στις 11:57, 11-06-08:\nΚοίτα τυπικά με οποιαδήποτε οθόνη μπορείς να βλέπεις τηλεόραση είτε μέσω κάρτας τηλεόρασης και αντίστοιχου software είτε μέσω internet και πάει λέγοντας...\nΩστόσο ορισμένες οθόνες, είναι από μόνες τους και τηλεοράσεις (δηλαδή έχουν υποδοχή για κεραία τηλεόρασης πίσω) και απλά συνδέεις και το pc επάνω στην οθόνη και έτσι έχεις και τα 2, και μπορείς να τα εναλάσσεις όποτε θες.\nΜήπως μπορείς να μας δώσεις πληροφορίες για την οθόνη σου (μοντέλο δηλαδή) για να δούμε σε ποια κατηγορία ανήκει;\nH ninaki Μπέμπη μου!!! Σε περιμένω... έγραψε: στις 12:13, 11-06-08:\n...Μήπως μπορείς να μας δώσεις πληροφορίες για την οθόνη σου (μοντέλο δηλαδή) για να δούμε σε ποια κατηγορία ανήκει;\nΜοντέλο: L1900E-BF Eclipse\nΜέγιστη Ανάλυση: 1280 x 1024\nΦωτεινότητα: 300 cd/m²\nΔυναμική Αντίθεση: 3000:1\nΓωνία Θέασης: 170/170\nΣυνδέσεις: D-Sub 15 pin + DVI-D\nΠιστοποιήσεις: CE, FCC-B, EPA EnergyStar\nΕγγύηση: 3 Χρόνια 0 καμένων pixels\nΑν θες παραπάνω χαρακτηριστικά...πές μου...\nH ninaki Μπέμπη μου!!! Σε περιμένω... έγραψε: στις 12:24, 11-06-08:\nΛόγος Αντίθεσης3000:1 DFC\nΧρόνος Απόκρισης2ms GTG\nΑνάλυση1280 x 1024\nΟριζόντια Συχνότητα30 ~ 83 kHz\nΚάθετη Συχνότητα56 ~ 75 Hz\nΕίδος ΣήματοςRGB Analog/RGB Digital\nΔιαστάσεις (Π x Υ x Β)Net:417x429x145mm - Gross:480x503x145mm\nΒάροςNet: 5,5Kg - Gross: 6,8Kg\nΤύπος επιτοίχιας σύνδεσης-\nMultimediaFlatron F Engine, Forte Manager, HDCP\nAV / TV-\nΦυσιολογική Λειτουργία39 W\nΕκτός Λειτουργίας1 W\nΣΥΜΒΑΤΕΣ ΠΡΟΔΙΑΓΡΑΦΕΣ UL(cUL), TUV-GS, SEMKO, FCC-B, CE, EPA Energy Star\nΕγγύηση 3 χρόνια on-site, 0 pixel\nO EpaRon έγραψε: στις 12:31, 11-06-08:\nΩραία... από αυτά λοιπόν προκύπτει ότι δεν ανήκει στη 2η κατηγορία... άρα για να δεις τηλεόραση θα πρέπει να βάλεις κάρτα τηλεόρασης στο pc ή να πάρεις μια εξωτερική κάρτα τηλεόρασης....\nH ninaki Μπέμπη μου!!! Σε περιμένω... έγραψε: στις 12:37, 11-06-08:\nΔυστυχώς δεν τα καταλαβαίνω εγώ αυτά!\nΤι με συμφέρει να κάνω τελικά?\nΥ.Γ. Θα τους ξεχέσ@ αυτούς στο Media Markt που μου έδωσαν αυτή την οθόνη και μου είπαν λάθος πληροφορίες...\nΑπάντησέ μου και θα σου στείλω πμ τι μου πούλησαν για να μπορώ να βλέπω και ΤV...\nO EpaRon έγραψε: στις 12:43, 11-06-08:\nκοίτα για παράδειγμα, αν θες να βλέπεις tv χωρίς να βάλεις κάρτα τηλεόρασης στο pc σου μια ενδεικτική λύση είναι αυτή .\nΑπο εκεί και πέρα ανάλογα τι θες...\nH kambana αυτή τη στιγμή δεν είναι συνδεδεμένη. Είναι 23 ετών και μας γράφει απο Θεσσαλονίκη (Θεσσαλονίκη). Έχει γράψει 476 μηνύματα.\nH kambana έγραψε: στις 14:32, 24-06-08:\nΕλπίζω στη βοήθειά σας...Όταν ανοίγω τον υπολογιστή μου, μου εμφανίζει το εξής μήνυμα: Δεν ήταν δυνατή η εκκίνηση των Windows επειδή το παρακάτω αρχείο λείπει ή είναι κατεστραμμένο <windows.root>\_system32\_ntoskrnl.exe Εγκατεστήστε πάλι ένα αντίγραφο του παραπάνω αρχείου. Έχω ψάξει και αλλού για βοήθεια, αλλά δεν τα βάζω πέρα!Έχω ήδη βάλει το CD των Windows XP μέσα και πάτησα το R αλλά από εκεί και μέτα μπερδεύομαι...Σας παρακαλώ βοηθήστε με!!!Είναι μεγάλη ανάγκη!!!\nΟ Deadeyebutch αυτή τη στιγμή δεν είναι συνδεδεμένος Είναι 26 ετών . Έχει γράψει 15 μηνύματα.\nO Deadeyebutch έγραψε: στις 14:52, 24-06-08:\nΓια διάβασε αυτό το άρθρο. Ας ελπίσουμε να μην "χτύπησε" ο δίσκος σου.\nΕμφάνιση περισσότερων μηνυμάτων του χρήστη Deadeyebutch\nH sophaki983 έγραψε: στις 15:50, 24-06-08:\nίσως και να διέγραψες κάποιο αρχείο των windows... αν δεν έχεις μέσα στον υπολογιστή σου κάποιο σημαντικό αρχείο και δεν βαριέσαι ξαναπέρασε τα από την αρχή....\nH !Βάλια! έγραψε: στις 15:57, 24-06-08:\nΔεν νομίζω να διέγραψε κάποιο αρχείο, και να την άφησαν τα windows να το κάνει...Με τίποτα...Για virus παίζει τίποτα?\nH sophaki983 έγραψε: στις 16:07, 24-06-08:\nΜπα μη το λές...... γιατί και εγώ το ίδιο είχα πάθει μία φορά.... μία φορά από τις πολλές που χάλασα τον υπολογιστή


Πάτρα: Αιφνίδιο θάνατο "δείχνουν" τα στοιχεία για το άτυχο βρέφος - Ειδήσεις\nNewsit / Τοπικά Νέα / Πάτρα: Αιφνίδιο θάνατο “δείχνουν” τα στοιχεία για το άτυχο βρέφος\nΠάτρα: Αιφνίδιο θάνατο “δείχνουν” τα στοιχεία για το άτυχο βρέφος\nΔημοσιεύθηκε: 17.09.2018 | 17:21\nΤα αποτελέσματα των ιστολογικών εξετάσεων αναμένεται να δώσουν απαντήσεις για τα αίτια του θανάτου του πέντε μηνών βρέφους, που το βρήκε δίπλα της νεκρό η μητέρα του, στο «Καραμανδάνειο» νοσοκομείο Παίδων της Πάτρας, όπου νοσηλευόταν το μεγαλύτερο αδελφάκι του.\nΌπως ανέφερε στο Αθηναϊκό – Μακεδονικό Πρακτορείο Ειδήσεων ο ιατροδικαστής Ανδρέας Γκότσης, το βρέφος δεν φέρει κακώσεις, ούτε κάποια άλλη ένδειξη ότι μπορεί να καταπλακώθηκε, για αυτό και εξετάζεται το ενδεχόμενο του αιφνιδίου θανάτου.\nΗ μητέρα είχε πάρει μαζί της το βρέφος στο νοσοκομείο και όταν ξύπνησε χθες το πρωί αντελήφθη ότι κάτι συνέβαινε, επειδή όπως είπε, είχε μελανιάσει και ήταν παγωμένο. Αμέσως ειδοποίησε τις νοσηλεύτριες και αυτές ενημέρωσαν τους γιατρούς, οι οποίοι έκαναν προσπάθειες για ανάνηψη.\nΗ μητέρα του βρέφους το είχε μαζί της στην ορθοπεδική κλινική του νοσοκομείου, όπου νοσηλευόταν το αδελφάκι του, διότι όπως είχε υποστηρίξει, δεν είχε που να το αφήσει. Μάλιστα, από τους υπεύθυνους του νοσοκομείου έγιναν προσπάθειες, ώστε να μην παραμένει το βρέφος μέσα στο νοσηλευτικό ίδρυμα, χωρίς όμως αποτέλεσμα.


Ξεκινάει, σήμερα, το Rockavala Festival | ENA CHANNEL\nΞεκινάει, σήμερα, το Rockavala Festival\nΕΠΙΚΑΙΡΑ ΚΑΒΑΛΑ ΠΟΛΙΤΙΣΜΟΣ — 08 Ιουνίου 2012\nΜια διαφορετική μουσική εκδήλωση ξεκινάει σήμερα στην Καβάλα. Το Rockavala Festival, το οποίο διοργανώνεται υπό την αιγίδα του Δήμου Καβάλας, φιλοδοξεί να προσφέρει μοναδικές στιγμές διασκέδασης στους λάτρεις της rock μουσικής που θα παρευρεθούν στην Κεντρική Πλατεία της πόλης. Το πρόγραμμα ξεκινάει σήμερα, στις 20:30 το βράδυ, με ελληνική ροκ μουσική, και ολοκληρώνεται αύριο με ξένη μουσική. Η είσοδος για το κοινό είναι ελεύθερη.\nΑν είστε, λοιπόν, λάτρεις της ροκ μουσικής, μην χάσετε το Rockavala Festival.\nΜια hard rock μπάντα από την πόλη της Καβάλας η οποία ξεκίνησε το Καλοκαίρι του 2010 και μετά από αρκετές ανακατατάξεις στα μελή της σταθεροποιήθηκε την επόμενη Άνοιξη. Το στυλ του συγκροτήματος είναι επηρεασμένο από τη δεκαετία του 80′ εξου και το ύφος των τραγουδιών των όποιων διασκευάζουν και ηχογραφούν. Αυτή τη στιγμή η μπάντα ολοκληρώνει την παραγωγή του πρώτου δίσκου που θα κυκλοφορήσει στα τέλη Καλοκαιριού. Το συγκρότημα μετράει εμφανίσεις σε πολλά μέρη της Ελλάδας, σε αξιόλογες και μεγάλες διοργανώσεις.\nΓιώργος Νικολάου (φωνητικά)\nΔημήτρης Μαζαράκης (πλήκτρα)\nΔημήτρης Σιδέρης (τύμπανα)\nΤάσος Καραπαπάζογλου (μπάσο)\nΚώστας Τσιλιγγίρης (κιθάρα)\nΈνα hard rock συγκρότημα που δημιουργήθηκε το 2008. Επηρεασμένοι από 80’s και 90’s καλλιτέχνες όπως οι: Motley Crue, Def Leppard, Skid Row, Motorhead, W.A.S.P. Το συγκρότημα γράφει δικά του τραγούδια, επτά από τα οποία έχουν ηχογραφήσει για το πρώτο τους demo. Από το Μάρτιο του 2012 με νέα φωνή τη Χαρά Δάφνα το συγκρότημα ξεκίνησε ζωντανές εμφανίσεις και ετοιμάζεται για το πρώτο album.\nΧαρά Δάφνα (φωνητικά)\nΝίκος Πρώιας (κιθάρα)\nΠαντελής Πρώιας (μπάσο)\nΣτράτος Κάννος (τύμπανα)\nΕίναι ένα γκρουπ από την Καβάλα. Η πορεία του ξεκίνησε στις αρχές του Φθινοπώρου του 2011. Σύντομα αποφάσισαν να «χτίσουν» τα δικά τους τραγούδια. Τον Μάρτιο του 2012 ολοκληρώθηκε η πρώτη τους δισκογραφική δουλειά που θα κυκλοφορήσει σύντομα, ενώ παράλληλα κάνουν και κάποιες ζωντανές εμφανίσεις.\nΚώστας Ζέκος (κιθάρα, φωνή)\nΝίκος Χατζηνικολάου (κιθάρα)\nΓιώργος Τζωρτζίου (μπάσο)\nΑντώνης Κοπανούδης (τύμπανα)\nΕίναι ένα διμελές σχήμα ελληνόφωνου heavy rock που υπάρχει από το 2006\nΑπό τις 2 Απριλίου 2011 κυκλοφορεί το album ντεμπούτο τους με τίτλο «Ταξίδι Αγνώστου Προορισμού». Έχουν κάνει πολλές εμφανίσεις σε stages, μαγαζιά, συναυλίες και διεθνή φεστιβάλ (δυο συνεχόμενες χρονιές στο διεθνές Φεστιβάλ «Καραϊσκάκεια») αποσπώντας πολύ θετικές κριτικές και κερδίζοντας αφιερώματα σε εφημερίδες, περιοδικά και τοπικά ΜΜΕ.\nΓιάννης Κωνσταντινίδης (ερμηνεία, φωνητικά)\nΠάνος Σαμαράς (κιθάρες, μουσική, στίχοι )\nguest μουσικοί on stage\nΝτέμης Μπόδος (μπάσο)\nΒασίλης Γκάντζιος (drums)\nΈνα γκρουπ από τη Θάσο που εκφράζεται και ζει ροκ. Ο Βασίλης Πατές, ο αρχηγός της συμμορίας, παίζει κιθάρα, συνθέτει τη μουσική και γράφει τους στίχους των τραγουδιών.\nΤο γκρουπ δημιουργήθηκε το 1990. Τα μέλη του γράφουν τραγούδια με ελληνικούς ρυθμούς και στίχους, κρατώντας τον ηλεκτρικό ήχο σαν αποτύπωμα της ροκ διαδρομής τους.\nΤο 1994 ηχογραφούν το πρώτο τους cd με τίτλο «ΟΝΕΙΡΟΠΟΜΠΟΣ», ακολουθούν πολλές συναυλίες, αληθινές και ελπιδοφόρες, στη βόρειο Ελλάδα κυρίως. Την ίδια περίοδο γράφονται κι άλλα τραγούδια με αποτέλεσμα τη δημιουργία νέων δίσκων το 1999, το 2000 και το 2002, ενώ αξίζει να αναφερθούν οι συνεργασίες κατά καιρούς με διάσημους έλληνες τραγουδοποιούς.\nΑριστείδης Κατσανάς (ντραμς, φωνητικά)\nΛία Κουτς (πλήκτρα, φωνητικά)\nΧρήστος Ζαγοριανός (μπάσο)\nΈνα εξαμελές hard rock συγκρότημα Σπαρτιάτικης καταγωγής με ζωή από τον Οκτώβριο του 2008 με πολλά live τοπικού και μη χαρακτήρα στο ενεργητικό του. Αυτή την περίοδο το συγκρότημα βρίσκεται στο στούντιο για την ολοκλήρωση της παράγωγης του πρώτου δίσκου.\nΒλάσης Διαμαντάκος (guitars and vocals)\nΧρήστος Βόρβης (lead vocals)\nΚώστας Φραγκής (guitars)\nΧρήστος Δημάκος (keyboards)\nΓιώργος Μπεκιάρης (drums)\nΓιάννης Σούχης (bass guitar)


ΟΙ ΤΕΣΣΕΡΙΣ ΒΑΣΙΚΕΣ ΕΝΕΡΓΕΙΕΣ που ΠΡΕΠΕΙ να ΑΚΟΛΟΥΘΗΘΟΥΝ σε ΠΕΡΙΠΤΩΣΗ ΕΓΚΕΦΑΛΙΚΟΥ – Voliotaki.gr\nΟΙ ΤΕΣΣΕΡΙΣ ΒΑΣΙΚΕΣ ΕΝΕΡΓΕΙΕΣ που ΠΡΕΠΕΙ να ΑΚΟΛΟΥΘΗΘΟΥΝ σε ΠΕΡΙΠΤΩΣΗ ΕΓΚΕΦΑΛΙΚΟΥ\nΤο εγκεφαλικό επεισόδιο είναι ιατρική κατάσταση έκτακτης ανάγκης, επειδή μπορεί να οδηγήσει σε θάνατο, ή μόνιμη αναπηρία.\nΥπάρχουν ευκαιρίες για θεραπεία ισχαιμικών εγκεφαλικών επεισοδίων, αλλά η όποια θεραπεία πρέπει να ξεκινήσει τις πρώτες ώρες μετά την έναρξη των συμπτωμάτων.\nΟ ασθενής, η οικογένεια ή οι παρευρισκόμενοι, πρέπει να καλέσουν άμεσα τις Πρώτες Βοήθειες (166) σε περίπτωση υποψίας εγκεφαλικού επεισοδίου.\nΈνα παροδικό ισχαιμικό εγκεφαλικό επεισόδιο (γνωστό και ως μίνι εγκεφαλικό) περιγράφει ένα ισχαιμικό εγκεφαλικό επεισόδιο που είναι βραχύβιο και κατά το οποίο τα συμπτώματα επιλύονται αυθόρμητα.\nΑυτή η κατάσταση απαιτεί επίσης εκτίμηση έκτακτης ανάγκης για να ελαχιστοποιηθεί ο κίνδυνος μελλοντικού εγκεφαλικού επεισοδίου.\nΕξ ορισμού, ένα εγκεφαλικό επεισόδιο θα ταξινομηθεί ως μίνι εγκεφαλικό, εάν όλα τα συμπτώματα επιλυθούν εντός 24 ωρών.\nΤα συμπτώματα του εγκεφαλικού επεισοδίου εξαρτώνται από το ποια περιοχή του εγκεφάλου έχει σταματήσει να λειτουργεί λόγω της απώλειας παροχής αίματος.\nΣυχνά, ο ασθενής μπορεί να παρουσιάσει πολλαπλά συμπτώματα, όπως τα ακόλουθα:\nΗ γρήγορη δράση είναι καίριας σημασίας, εάν υποψιάζεστε ότι κάποιος μπορεί να παθαίνει εγκεφαλικό επεισόδιο.\nΗ άμεση θεραπεία ενός εγκεφαλικού μπορεί να ελαχιστοποιήσει τις μακροπρόθεσμες επιπτώσεις του και να μειώσει τον κίνδυνο θανάτου.\nΤο FAST στα αγγλικά αντιστοιχεί σε ΠΟΧΤ στα ελληνικά. Προφανώς στην Ελλάδα καλούμε το 166 και όχι το 911…!\nΗ λέξη FAST είναι ένα αρκτικόλεξο που μπορεί να σας βοηθήσει να αναγνωρίσετε γρήγορα τα προειδοποιητικά σημάδια και τα συμπτώματα του εγκεφαλικού επεισοδίου.\nΣτα ελληνικά το αντίστοιχο αρκτικόλεξο είναι ΠΟΧΤ.\nΕΓΚΕΦΑΛΙΚΟ ΕΝΕΡΓΕΙΕΣ\t2021-04-24\nTagged with: ΕΓΚΕΦΑΛΙΚΟ ΕΝΕΡΓΕΙΕΣ\nNext: ΑΠΟΚΡΥΠΤΟΥΝ τα «ΜΑΪΜΟΥ» SELF TEST και ΜΑΤΑΙΩΝΟΥΝ τον ΔΙΑΓΩΝΙΣΜΟ για ΛΟΓΟΥΣ ΔΗΜΟΣΙΟΥ ΣΥΜΦΕΡΟΝΤΟΣ\nΑΤΜΟΣΦΑΙΡΙΚΗ ΡΥΠΑΝΣΗ! EΓΚΕΦΑΛΙΚΟ: ΠΩΣ ΜΠΟΡΕΙ να ΑΠΟΦΕΥΧΘΕΙ σε ΠΟΣΟΣΤΟ 74%!\nEΠΑΘΕ ΕΓΚΕΦΑΛΙΚΟ ΚΑΘΩΣ ΕΦΤΑΝΕ σε ΟΡΓΑΣΜΟ από ΣΤΟΜΑΤΙΚΟ ΣΕΞ: ΤΙ ΣΥΝΕΒΗ σε 44ΧΡΟΝΗ ΓΥΝΑΙΚΑ!\nΣTO NOΣΟΚΟΜΕΙΟ με ΔΙΠΛΟ ΕΓΚΕΦΑΛΙΚΟ ο γνωστός ηθοποιός ΤΑΚΗΣ ΜΟΣΧΟΣ\nΕΓΚΕΦΑΛΙΚΟ: ΠΡΟΣΟΧΗ στα ΠΡΩΙΜΑ ΣΗΜΑΔΙΑ – ΠΩΣ να τα ΑΝΑΓΝΩΡΙΣΕΤΕ\nΕΓΚΕΦΑΛΙΚΟ υπέστη ο ΖΑΕΤΣ…


αβοκάντο – Σελίδα 2 – Vegan in Athens\nΤρεις συνταγές με φρέσκα κολοκυθάκια σε ένα πιάτο: τηγανίτες με κολοκυθάκια, τζατζίκι με αβοκάντο και μια δροσερή χωριάτικη σαλάτα\nΑυτή την εποχή μπορούμε να βρούμε υπέροχα και τρυφερά, φρέσκα, καταπράσινα κολοκυθάκια στους πάγκους των αγορών. Η ήπια, γλυκιά τους γεύση αλλά και η ευρύτητα των συνταγών στις οποίες μπορούμε να τα χρησιμοποιήσουμε σε συνδυασμό με τη μεγάλη τους αφθονία και την προσιτή τιμή στην οποία τα βρίσκουμε στην αγορά, όλα αυτά μαζί, τα τοποθετούν μέσα στα πιο δημοφιλή λαχανικά του καλοκαιριού. Ποιος δεν τα έχει δοκιμάσει σε μπριάμ, παρέα με άλλα λαχανικά εποχής, γεμιστά με ρύζι, τηγανιτά, ψητά, βραστά με λεμόνι και ελαιόλαδο και δεν έχει γοητευτεί από την ευελιξία και τη γεύση τους;\nΈτσι λοιπόν, το προηγούμενο Σαββατοκύριακο που είχα αρκετό ελεύθερο χρόνο και μπόλικα τρυφερά κολοκυθάκια, σκέφτηκα να τα εντάξω με λίγο πιο δημιουργικό τρόπο μέσα σε κάποιες ήδη γνωστές συνταγές, φτιάχνοντας νόστιμες κολοκυθο-παραλλαγές τους.\nΤο πρώτο εγχείρημα ήταν τηγανίτες με τριμμένα κολοκυθάκια. Για να τους δώσω λίγο πιο πλούσια και γήινη γεύση τις έφτιαξα με ένα μείγμα από ρεβυθάλευρο και σιμιγδάλι ολικής, ενώ για έξτρα άρωμα πρόσθεσα φρέσκο δυόσμο, αγαπημένο φίλο των κολοκυθιών, καθώς και μπαχαρικά.\nΌσοι αγαπάμε τις τηγανίτες –γλυκές ή αλμυρές- θα γνωρίζουμε βέβαια εκ πείρας, ότι συνήθως χρειάζονται κάποια «συνοδεία», δηλαδή ένα γευστικό συμπλήρωμα που να τις δροσίζει και να τις βοηθάει να αναδείξουν τη γεύση τους. Για το σκοπό αυτό σκέφτηκα να τις συνοδεύσω με ένα δροσερό τζατζίκι από αβοκάντο αντί για στραγγιστό γιαούρτι και τριμμένα κολοκυθάκια αντί για τριμμένο αγγούρι. Τη συνταγή αυτή τη δοκιμάσαμε πριν λίγο καιρό από την αγαπημένη μου φίλη τη Λένα και ήταν πραγματική αποκάλυψη, καθώς όχι απλώς παραπέμπει στο γνωστό ελληνικό τζατζίκι αλλά βρίσκω πως οι συνδυασμοί των γεύσεων που συμπλέκονται είναι ακόμα πιο ταιριαστοί. Εμάς μας γοήτευσε και έκτοτε το φτιάχνω αρκετά συχνά άλλοτε με αγγουράκια και άλλοτε με κολοκυθάκια.\nΤο τρίτο σκέλος του πιάτου έχει σκοπό να δώσει φρεσκάδα και δεν ήταν άλλο από την γνωστή μας χωριάτικη σαλάτα, στην οποία επίσης τα αγγουράκια αντικαταστάθηκαν από κολοκυθάκια ενώ πρόσθεσα και εδώ λίγο ψιλοκομμένο δυόσμο από τις γλάστρες μου.\nΓια να ολοκληρωθεί το τραπέζι μας και να μας οδηγήσει η γεύση στη θάλασσα των αναμνήσεων και στην καρδιά του καλοκαιριού, συνοδεύσαμε αυτό το γεύμα με φρεσκοκομμένες τηγανιτές πατατούλες και ένα δροσερό λευκό κρασάκι.\nΓια τις τηγανίτες με κολοκυθάκια\n400 γρ κολοκυθάκια τριμμένα στη χοντρή μεριά του τρίφτη\n1 μεσαίο κρεμμύδι τριμμένο στη χοντρή μεριά του τρίφτη\n150 γρ. (1 ½ φλιτζ.) ρεβυθάλευρο\n100 γρ (3/4 φλιτζ.) σιμιγδάλι (χρησιμοποίησα ολικής)\n1 χούφτα τρυφερά, φρέσκα φύλλα δυόσμου ψιλοκομμένα\n¾ κ.γ. κουρκουμά\n½ κ.γ. πάπρικα καυτερή\n1 κ.γ. αλάτι και φρεσκοτριμμένο πιπέρι\nΓια το τζατζίκι με αβοκάντο και κολοκυθάκια\n200 γρ. κολοκυθάκια (3 μέτρια) τριμμένα στη χοντρή μεριά του τρίφτη (μπορούμε να χρησιμοποιήσουμε και αγγούρι τριμμένο)\n200 γρ. ψίχα από ώριμα αβοκάντο\nΓια τη χωριάτικη σαλάτα\n2 μεσαίες, ώριμες ντομάτες κομμένες σε κυβάκια\n2 τρυφερά κολοκυθάκια σε λεπτές φετούλες\n1 φρέσκο ή ½ ξερό κρεμμυδάκι σε λεπτές ροδέλες\n1 μικρή πιπεριά σε ροδέλες\nλίγα τρυφερά φυλλαράκια δυόσμου ψιλοκομμένα\nΑνακατεύουμε όλα τα υλικά μαζί εκτός από τα κολοκυθάκια και το δυόσμο μέχρι να σχηματιστεί ένας χυλός. Προσθέτουμε τα τριμμένα και στραγγισμένα κολοκυθάκια και ανακατεύουμε λίγο ακόμα μέχρι να σχηματιστεί ένα ομοιογενές μείγμα. Φτιάχνουμε το μείγμα τουλάχιστον 3 ώρες πριν, ανακατεύοντας καλά με μια ξύλινη κουτάλα όλα τα υλικά εκτός από το δυόσμο, σε μια λεκανίτσα. Βάζουμε το μείγμα στο ψυγείο για 3 ώρες τουλάχιστον, έτσι ώστε να δέσουν τα υλικά μας. Μετά από 3 ώρες, προσθέτουμε το δυόσμο και ανακατεύουμε.\nΛαδώνουμε ελαφρά ένα αντικολλητικό τηγανάκι και το βάζουμε σε μέτρια φωτιά να κάψει. Με ένα κουτάλι ρίχνουμε το χυλό μας στο τηγάνι έτσι ώστε να σχηματιστούν 4-5 στρογγυλές ή οβάλ τηγανίτες. Μόλις ψηθούν και πάρουν ροδαλό χρώμα από την μια μεριά τις γυρνάμε ανάποδα με τη βοήθεια μιας ξύλινης σπάτουλας και αφήνουμε να ψηθούν και να ροδίσουν και από την άλλη.\nΕπαναλαμβάνουμε τη διαδικασία ώσπου να τελειώσει το μείγμα. Με αυτή τη δόση υλικών θα φτιαχτούν περίπου 20-25 τηγανίτες (αναλόγως το μέγεθος).\nΒάζουμε τα τριμμένα κολοκυθάκια (ή αγγουράκια) σε ένα λεπτό σουρωτήρι, τα αλατίζουμε και τα αφήνουμε για 1 ώρα να στραγγίσουν. Στη συνέχεια τα πιέζουμε ή τα στύβουμε λίγο με τα χέρια μας ώστε να βγάλουν όσο περισσότερο νερό γίνεται.\nΛιώνουμε το αβοκάντο στο μπλέντερ μαζί με το σκόρδο, το λεμόνι και το ξίδι.\nΜεταφέρουμε το μείγμα σε ένα μπολ, προσθέτουμε τα τριμμένα κολοκυθάκια, ανακατεύουμε με ένα κουτάλι και δοκιμάζουμε στο αλάτι, προσθέτοντας ανάλογα όσο χρειάζεται.\nΒάζουμε σε γυάλινο σκεύος που να κλείνει αεροστεγώς και φυλάμε αμέσως στο ψυγείο.\nΛίγα λεπτά πριν σερβίρουμε το φαγητό μας φτιάχνουμε την σαλάτα αφού θέλουμε να είναι φρέσκια και δροσερή. Κόβουμε όλα τα υλικά στη σαλατιέρα μας, προσθέτουμε το αλάτι, τις ελιές, τη ρίγανη, το ελαιόλαδο και το ξίδι, ανακατεύουμε, δοκιμάζουμε και σερβίρουμε.\nΣημείωση: Το ρεβυθάλευρο είναι ένα αλευράκι που φτιάχνεται από τριμμένα ρεβύθια και χρησιμοποιείται αρκετά στις κουζίνες των ασιατικών χωρών, όπως είναι η Ινδία. Το πλεονέκτημά του σε σχέση με το κοινό αλεύρι σίτου, είναι ότι αφενός δεν περιέχει γλουτένη και αφετέρου είναι πιο πλούσιο σε πρωτεΐνες, ορισμένες βιταμίνες, σίδηρο και ιχνοστοιχεία. Το βρίσκουμε εύκολα στα καταστήματα βιολογικών προϊόντων ή σε καταστήματα ασιατικών προϊόντων. Εγώ το αγοράζω χύμα από ένα κατάστημα ασιατικών προϊόντων στην κεντρική αγορά της Αθήνας και κοστίζει γύρω στα 2 ευρώ το κιλό. Μπορεί να είναι ένα «επιπλέον» υλικό στη συνταγή, όμως πραγματικά αξίζει τον κόπο, αφού όχι μόνο αντικαθιστά τα αυγά και βοηθά στο να δέσουν τα υλικά μας, αλλά προσδίδει επιπλέον ωραία υφή και γεύση.\nΚαλό είναι τα αλευράκια μας να μην τα ρίξουμε μεμιάς, αλλά σταδιακά, ανακατεύοντας, καθώς οι ποσότητες, ανάλογα με τα υγρά που έχουν τα κολοκυθάκια μας, μπορεί να τροποποιηθούν λίγο. Αυτό που θέλουμε είναι, μετά από 2-3 ώρες στο ψυγείο, οπότε και θα έχουν βγάλει τα κολοκυθάκια αρκετά υγρά, να έχουμε ένα παχύρρευστο χυλό.\nΠρόκειται για απίστευτα και πολύ εύκολα γλυκάκια με ένα πολύ βασικό μειονέκτημα: πολύ δύσκολα αντιστέκεται κανείς στο να φάει πολλαπλή μερίδα!\nΌπως τα περισσότερα ωμοφαγικά γλυκά, έτσι και αυτά τα πεντανόστιμα brownies, όχι μόνο ικανοποιούν πλήρως την ανάγκη για γλυκό –και μάλιστα σοκολατένιο- αλλά προσφέρουν και μια καλή δόση πολύτιμων θρεπτικών συστατικών και ωφέλιμων λιπαρών χωρίς να επιβαρύνουν τον οργανισμό με ζάχαρη.\nΚαλό είναι να μην μένουν πολύ ώρα εκτός ψυγείου, ιδιαίτερα κατά τους καλοκαιρινούς μήνες, καθώς το λάδι καρύδας από τους 24 οC και πάνω λιώνει, με αποτέλεσμα να μαλακώνει πολύ το γλυκό και να ρευστοποιείται παραπάνω από όσο πρέπει η επικάλυψη.\n(για 12 περίπου κομμάτια)\nΓια το brownie\n2 φλιτζ. νωπούς χουρμάδες (400 γρ)\n1/3 φλιτζ. λιναρόσπορο πολύ καλά αλεσμένο (60 γρ)\n2 φλιτζ. λεπτοτριμμένη καρύδα * (150 γρ)\n¾ φλιτζ. καθαρισμένο αβοκάντο σε κυβάκια (150 γρ)\n3-4 κ.σ. σκόνη μάκα (προαιρετικά)\n4 κ.σ. (60 ml) λάδι καρύδας λιωμένο\n½ φλιτζ. βραζιλιάνικα φιστίκια ή φουντούκια χονδροκομμένα\n5 κ.σ. σιρόπι αγαύης\n3 κ.σ. λάδι καρύδας λιωμένο\nΣτρώνουμε ένα μικρό τετράγωνο ή ορθογώνιο ταψάκι με ανικολλητικό χαρτί.\nΠλένουμε τους χουρμάδες και αφαιρούμε προσεκτικά όλα τα κουκούτσια. Τους βάζουμε στον πολυκόφτη μαζί με το λάδι καρύδας και το αβοκάντο και πολτοποιούμε για 2 λεπτά ή ώσπου να σχηματιστεί μια λεία κρέμα.\nΠροσθέτουμε και τα υπόλοιπα υλικά (εκτός τα φιστίκια) και χτυπάμε λίγο ακόμα στη μεσαία ταχύτητα μέχρι να σχηματιστεί ένα εύπλαστο και ομογενές μείγμα. Αν δεν έχουμε πολυκόφτη με μεγάλο κάδο, μπορούμε να κάνουμε την ίδια διαδικασία με μικρό μούλτι, χωρίζοντας όμως τα υλικά μας σε 5-6 δόσεις για να πολτοποιηθούν.\nΒάζουμε το μείγμα πάνω σε μια καθαρή επιφάνεια εργασίας και προσθέτουμε τα φιστίκια ζυμώνοντας με τα χέρια μας, μέχρι να ενσωματωθούν.\nΤο μεταφέρουμε στο ταψάκι και πιέζουμε με τα χέρια μας να κατανεμηθεί ομοιόμορφα και να έχει το ίδιο πάχος σε όλα τα σημεία.\nΜε μια κουτάλα ή μια σπάτουλα ισιώνουμε την επιφάνεια.\nΕτοιμάζουμε την επικάλυψη: Σε ένα μπολάκι ανακατεύουμε το σιρόπι αγαύης με το νερό και το κακάο πολύ καλά για να μην μείνουν σβώλοι αδιάλυτοι. Λιώνουμε το λάδι καρύδας σε μπεν μαρί (το καλοκαίρι στην Ελλάδα το λάδι καρύδας βρίσκεται μονίμως σε υγρή μορφή!) και το προσθέτουμε στο γλάσο ανακατεύοντας.\nΠεριχύνουμε το brownie και το βάζουμε στο ψυγείο για 3 ώρες τουλάχιστον.\nΣερβίρεται κατευθείαν από το ψυγείο.\n* για το γλυκό αυτό χρησιμοποιώ το τρίμμα καρύδας που μένει όταν φτιάχνουμε γάλα καρύδας. Το τρίμμα αυτό έχει πιο ελαφριά γεύση και είναι πιο λεπτοκομμένο από το τρίμμα καρύδας του εμπορίου. Για να διατηρηθεί, το αποξηραίνω στον ήλιο (το καλοκαίρι) ή στο φούρνο στους 50 οC και αφού σιγουρευτώ ότι είναι εντελώς ξερό, το αποθηκεύω σε γυάλινα βάζα εκτός ψυγείου για αρκετό καιρό. Φυσικά αν δεν έχουμε κάνει την παραπάνω διαδικασία, χρησιμοποιούμε απλό τρίμμα καρύδας.


Αναζητώ Babysitter στην περιοχή Νέα Πεντέλη για 2 παιδιά ηλικίας 1, 0 ετών. Οι υπηρεσίες που επιθυμώ είναι Φροντίδα βρεφών & νηπίων, Φύλαξη παιδιού, Απασχόληση στο σπίτι, Μαγειρική, Σιδέρωμα, Καθάρισμα, Οικ.\nεργασίες γύρω από το παιδί για μερική απασχόλησ\nB&B Car Rental Services\nΝέος, φιλόδοξος. Μεγάλο ενδιαφέρον για τον χώρο του αυτοκινήτου. Ικανότητα επικοινωνίας. Οργανωτική ικανότητα. Ικανότητα συνεργασίας. Απαραίτητα Προυπηρεσία σε ανάλογη θέση. Άριστ...\nΑναζητώ Παιδαγωγό στην περιοχή Νέα Πεντέλη για 2 παιδιά ηλικίας 5, 5 ετών. Οι υπηρεσίες που επιθυμώ είναι...\nΔάσκαλος για 2 παιδιά, Νέα Πεντέλη\nΘα θέλαμε να βρούμε μία εκπαιδευτικό που να αγαπάει τα παιδιά και θα μπορούσε να βοηθήσει τη Ναταλία στο...\nΝέα Ερυθραία +3 Τοποθεσίες